گەندەڵی 90%ی داهاتی دەروازە سنوورییەكانی عێراق دەبات\n:: PM:09:30:27/07/2020 \nحكوومەتی مستەفا كازمی نەهێشتنی گەندەڵی كردووەتە یەكێك لە ئامانجەكانی، بەمدواییە 14 دەروازەی سنووری زەوینی و دەریاوانی عێراقی خستە ژێر كۆنترۆڵی سوپا و هێزە تەناهییەكان، پەرلەمانتارێكی عێراق ئاشكرای دەكات كە 90%ی داهاتی ئەو دەروازانە بە گەندەڵی بەفیڕۆ دەچێت.\nداهاتی ساڵانەی دەروازە سنوورییەكان 10-11 ملیار دۆلارە\nجەمال كۆچەر، ئەندامی لیژنەی دارایی پەرلەمانی عێراق گوتی، گەندەڵی دەروازە سنوورییەكانی عێراق زۆر گەورەیە و رێژەكەی دەگاتە 90%، بە شێوەیەك ئەوەی دەست حكوومەت دەكەوێ، دەگاتە ملیارێك دۆلار، واتە 11 ملیار دۆلارەكەی تر دەچێتە گیرفانی گەندەڵكارانەوە.\nروونی كردەوە، سەرەڕای بوونی سوودێكی گەورەی دارایی ئەو دەروازە سنووریانە، بەڵام كاركردنیان زۆر سەرەتاییە بە بەراورد بە وڵاتانی دراوسێ، كە هیچ سیستمێكی ئەلیكترۆنی و تاقیگەی پێشكەوتوویان تیادا نییە، سەرەڕای ئەوەی 14 وەزارەت كاری تیادا دەكەن، دووپاتی كردەوە، گەندەڵكاران بە مەبەست هەوڵی هێشتنەوەی ئەو دەروازانە بەو شێوە دواكەوتووە دەدەن، چونكە پەرەپێدانیان واتە كۆتاهاتنی گەندەڵی.\nپێشتر مازن فەیلی، ئەندامی لیژنەی ئابووری و وەبەرهێنانی پەرلەمانی عێراق رای گەیاندبوو كە داهاتی ساڵانەی دەروازە سنوورییەكانی عێراق دەگاتە 10 ملیار دۆلار، كەچی تەنیا ملیارێكی بۆ حكوومەت دەگەڕێتەوە، لەوكاتەی عێراق لەگەڵ شەش وڵاتی دراوسێی خاوەن 22 دەروازەی زەوینی و دەریاوانییە، جیا لە فڕۆكەخانەكان.


https://1baiser.com تورکیا دەیەوێت سەرجەم گۆڕستانەکانی پەکەکە خاپوور بکات |\nHome ڕاپۆرت تورکیا دەیەوێت سەرجەم گۆڕستانەکانی پەکەکە خاپوور بکات\non: ئازار 01, 2018 In: ڕاپۆرت, سەرەکیNo Comments\n١٤ گۆڕستانیان لە باکووری کوردستان هەیە و تەرمی ٢٦٧یان دەرهێنراون\nحکومەتی تورکیا دەیەوێت چی گۆڕستانی شەهیدانی پەکەکە هەیە لە باکووری کوردستان لەناویان بەرێت، وەک پەرلەمانتارانی هەدەپە و بەرپرسانی پەکەکەش باسی دەکەن، ئەو کارەی تورکیا بۆ گۆڕونکردنی گەریلاکان و نەهێشتنی گۆڕستانەکانە بۆ ئەوەی وا لە خەڵک نەکەن ڕاپەڕین بکەن.\nپارتی کرێکارانی کوردستان ״پەکەکە״ لە باکووری کوردستان خاوەنی ١٤ گۆڕستانە، لە ڕۆژی ١٥ی ٩ی ٢٠١٥دا بە واژۆی وەزیری ناوخۆی تورکیا فەرمانی لەناوبردنی گۆڕستانەکانی چەکدارانی پەکەکە دەرچووە و تا ئێستاش ژمارەیەکیان لێ تێکدراوە، کە تازەترینیان هەڵدانەوەی ٢٦٧ گۆڕی گەریلاکانی پەکەکەیە لە بەدلیسی ناوچەی کارزان، هەڵدانەوەی ئەو گۆڕانەش نیگەرانی پەرلەمانتارانی هەدەپە و بەرپرسانی پارتی کرێکارانی کوردستانی لێ کەوتووەتەوە.\nڕۆژی ٢٢ ئەم مانگە، بنەماڵەیەک لە کاتی سەردانیکردنیان بۆ سەر گۆڕی شەهیدەکەیان لە گۆڕستانێکی شەهیدانی پەکەکە لە بەدلیس-ی ناوچەی گارزان-ی باکوری کوردستان، بۆیان دەرکەوت کە تەرمی ٢٦٧ گەریلای شەهیدی پەکەکە لە گۆڕەکانیان دەرهێندراون و گۆڕستانەکەش تێک دراوە.\nنادر یەڵدرم، پەرلەمانتاری پارتی دیموکراتی گەلان ״هەدەپە״ لە پەرلەمانی توركیا بە ״ئاژانس״ی ڕاگەیاند، ئەو کارەی تورکیا زۆر ترسنۆکانەیە و جێگەی شەرمە، دەوڵەتێکی وەکو تورکیا شەرم لە هیچ کارێک ناکات و هەرچی بیەوێت دەیکات.\nساڵی ٢٠١٦ دەوڵەتی تورکیا تەرمی ٤٩ گەریلای تری لە گۆڕستانێک لە چیای باگۆکی نزیک ماردین دەرهێنایەوە و دوابەدوای ئەوەش گۆڕستانەکانی چەکدارانی پەکەکە ئامانجی فڕۆکەکانی تورکیا بوون.\nناوبراو وتیشی: ״دەوڵەتی تورکیا دەیەوێت گەریلاکان بێسەروشێن بکات تا لە گۆڕستانەکان کورد و کەسوکاریان کۆنەبنەوە و ڕاپەڕین بکەن، بەڵام ئەو کارەی تورکیا زیاتر کورد و پەکەکە توڕە دەکات و زیاتر هانیان دەدات دژی تورکیا بجەنگن.״\nحکومەتی تورکیا ئاماژە بەوە دەدات، ئەو گۆڕستانانە لە لایەن چەکدارانی پەکەکەوە مینڕێژ کراون تا ئاژاوە لەناو خاکی تورکیا درووست بکەن و ئەوانیش هەوڵی پاراستنی خەڵک دەدەن، بەڵام بەرپرسانی پەکەکە ئەو زانیاریانە ڕەت دەکەنەوە و تورکیا بە پێشێلکاری مافی مرۆڤ لەقەڵەم دەدەن.\nئەو پەرلەمانتارەی هەدەپە وتیشی: ״ئەو پرسەمان بردووەتە پەرلەمانی تورکیا و دەمانەوێت وەزیری ناوخۆی تورکیا بانگهێشت بکەین و ڕێگری لەو کارە نامرۆڤانە بگرین و چارەنووسی تەرمی گەریلاکان بزانین کە لە گۆڕ دەرهێندراون.״\nتا ئێستا نازاندرێت حکومەتی تورکیا ئەو تەرمانەی گەریلا چی لێ دەکات کە لە گۆڕەکان دەریان دەهێنێت.\nسەرحەد ڤارتۆ، وتەبێژی کۆما جڤاکێن کوردستان ״کەجەکە״ بۆ ״ئاژانس״ی ڕوون کردەوە، تورکیا باکی بە هیچ نییە و بەهۆی بێدەنگی نێودەوڵەتیشەوە لە بەرانەبەر کارەکانی گەورەترین پێشێلکارییەکان بەرانبەر مافی مرۆڤ لەسەر کوردەکان تاقی دەکاتەوە.\nئەو وتیشی: ״ئەوەی تورکیا دەیڵێت سەبارەت بە مینڕێژکردنی گۆڕستانەکانی پەکەکە لە لایەن چەکدارانی پەکەکەوە زۆر دوورە لە ڕاستیەوە، بەڵام تورکیا بەدوای قسەیەکدا دەگەڕێت تا کارە نامرۆڤانەکانی بەرامبەر پەکەکە و خەڵکی کورد جێبەجێ بکات.״\nجگە لە هەڵدانەوەی گۆڕەکانی گەریلا، فڕۆکە جەنگییەکانی تورکیا ناوبەناو گۆڕستانی شەهیدانی پەکەکە لە قەندیل بۆردومان دەکەن.\nڤارتۆ ڕاشیگەیاند: ״تورکیا زۆر بە قورسی ئەو کارانەی لەسەر دەکەون و پەکەکە لەو بێڕێزیە خۆش نابێت بەرامبەر بە شەهیدەکانی، بۆیە وەڵامی توندی بۆ تورکیا دەبێت.״\nکەسوکار و خانەوادەی شەهیدانی پەکەکەش لەو کارەی تورکیا نیگەرانن و داوای بەسازگەیاندنی بکەرانی ئەو ڕووداوانە دەکەن.\nغەریب محەمەد عەلی، ئەندامی کۆمیتەی خانەوادەی شەهیدانی پەکەکە لە باشووری کوردستان، بۆ ״ئاژانس״ وتی: ״ هێزەکانی سەر بە ئاکەپە لە تەواوی مێژووی شۆڤیەنێتیدا هەموو دەسەڵاتەکانی دژ بە مرۆڤایەتی تێپەڕاند و کارە قێزەونەکانی لە هیچ فەرهەنگێکدا جێگای نابێتەوە.״\nوتیشی: ״هێرشکردن بۆ سەر مەزاری شەهیدان لە شاری بەدلیس- و شکاندن و ڕاگواستنی گۆڕی ٢٦٧ تەرمی گەریلا بۆ شوێنی نادیار بە هیچ شێوەیەک قبوڵ ناکرێت و داوای بە سزاگەیاندن و تۆڵەسەندنەوە دەکەین.״


خه‌ڵکی : ماهاباد\nله دایکبووی : مه‌هاباد ...\nکاتی شه‌هید بوون: 1946.07.16\nشوێنی شه‌هیدبوون : كه‌لیخان\nشوێنی گڵکۆ : مه‌هاباد\nچۆنیه‌تیی شه‌هیدبوون : سوتانی فڕۆكــــه\nفه‌رمانده‌ری هێزی ناوه‌ندی كوردستان\nمێژووی سووری نه‌ته‌وه‌م لاپه‌ڕلاپه‌ڕ هه‌ڵده‌ده‌مه‌وه. پڕ له سه‌ربه‌رزی و شانازییه.\nفیلمی تراژێدیای خه‌باتی گه‌ل، زۆر میرخاس و جوامێرم پێده‌ناسێنێ. له ناویاندا قه‌ڵای خوێناوی، په‌یكه‌ری هه‌ســتی شۆڕشــــگێری، محه‌مـمه‌د نانه‌وازاده یه‌ك له هه‌موویانه. كاك محه‌ممه‌د كوڕی میرزا عه‌وڵای نانه‌وا له شاری مه‌هاباد چاوی به دنیا پشكووت. پله‌كانی خوێندنی له نێوان ساڵه‌كانی1920 تا1931 له‌و شاره ته‌واو كرد. چه‌ند ساڵێك وه‌ك فه‌رمانبه‌ری ئیداره‌ی فه‌رهه‌نگی مه‌هابـــاد خزمه‌تی كرد. ساڵی1937 له لایه‌ن حكوومه‌ته‌وه ناچار به خزمه‌تی سه‌ربازی كرا. ناوبراو ئه‌م دوو ساڵه‌ی له سه‌ربازی بوو، ده‌رسی نیزامی خوێند و ده‌ره‌جه‌ی گروهبانی وه‌رگرت. پاش ته‌واو كردنی دوو ساڵ سه‌ربازیه‌كه‌ی له ئیداره‌ی ماڵی مه‌هاباد دامه‌زرا. ساڵی1942 وازی له كاری ئیداری هێناو خه‌ریكی بازرگانی بوو\n. محه‌ممه‌د نانه‌وازاده لاوی نیشتمان په‌روه‌ر، به دائیم بیری له ڕزگاری كوردستان ده‌كرده‌وه. ناوبراو ساڵی1941وه‌ك ئه‌ندامی حیزبی ئازادی كوردستان وه‌رگیرا. ڕۆژی16ی ئاگوستی1942كۆبوونه‌وه‌یه‌كی نهێنی به‌به‌شداری ناوبراو له شاری مه‌هاباد سازدرا. به‌شدارانی كۆبوونه‌وه‌كه یازده كه‌س و بریتی بوون له : حوسێن فروهــــــه‌ر، عه‌بدولره‌حمان زه‌بیحی، عه‌بدولره‌حمان ئیمامی، عه‌بدولقادر موده‌ره‌سی، نه‌جمه‌ددین ته‌وحیدی، محه‌ممه‌د نانه‌وازاده، عه‌لی مه‌حمودی، محه‌ممه‌د ئه‌سحابی، عه‌بدولره‌حمان كه‌یانی، سه‌دیق حه‌یده‌ری، قاسم قادری. ئه‌و ناوبراوه به‌ڕێزانـه كۆمه‌ڵه‌ی ژیانه‌وه‌ی كوردیان به ئامانجی ڕزگاری نه‌ته‌وه‌ی كورد پێكهێنا.\n25ی گه‌لاوێژ یاكوو16ی ئاگوستی1945 كۆبوونه‌وه‌یه‌كی ئازادو گه‌وره‌تر له شاری مه‌هاباد گیرا. لـــــــــه‌وكۆبوونه‌وه‌یه حیزبی دێموكراتی كوردستان وه‌ك یه‌كه‌م رێكخراوی سیاسی خاوه‌ن پێره‌وو پڕۆگرامی پێشكه‌وتوو له سه‌ر بناخه‌ی كۆمه‌ڵه‌ی ژیانه‌وه‌ی كورد ( ژـ‌ك ) به سه‌رۆكایه‌تی قازی محه‌ممه‌د دامه‌زرا. ساڵی1945 كاتێك هێزی پێشمه‌رگه‌ی كوردستان پێكهات هاوڕێ محه‌ممه‌د پله‌ی سه‌رهه‌نگی (كۆلۆنێڵ) له لایه‌ن كۆماره‌وه پێبه‌خشرا و وه‌ك فه‌رمانده‌ری هێزی ناوه‌ندی كوردستان دیاری كرا.\nسه‌رهه‌نگ نانه‌وازاده ڕۆژی دووی رێبه‌ندان، واته 1946.01.22 یه‌كه‌م كه‌س بوو كه له ڕێوڕه‌سمی ڕاگه‌یاندنــی كۆماری كوردستان و به‌رزكرنه‌وه‌ی ئاڵای پیرۆزی كوردستان دا، ڕێزی پێشمه‌رگایه‌تی (ئیحترامی نیزامی) بـــۆ سه‌رۆك كۆمار، پێشه‌وا قازی محه‌ممه‌د به جێ هێنا. ئه‌و شه‌شه‌مین كه‌س بوو كه بۆ ئازادی كوردستان له چه‌نگـــ چه‌وسێنه‌ران سوێندی خوارد. سه‌رهه‌نگ نانه‌وازاده، ته‌نیا مانگێك به‌سه‌ر ئه‌ركه پێ ئه‌سپێردراوكه‌یدا تێپه‌ر ببوو كه له لایه‌ن وه‌زاره‌تی به‌گری كوردستانه‌وه مه‌ئموریه‌تی پێدرا چاوه‌دێری ناردنی خوارده‌مه‌نی بۆ سه‌ربازانی حكوومه‌تی ئێران بكا كه ئه‌و كاتـه له لایه‌ن هێزی پێشمه‌رگه‌ی كوردستان له ناو دوو پادگانی له‌شكری هه‌ڵكه‌وتوو له بانه و سه‌رده‌شت گه‌مارۆ درابوون. ناوبراو بۆ به‌رێوه‌بردنی ئه‌و ئه‌ركه چووه شاری سه‌قز. ڕۆژی دووشه‌مه 1946.07.15 به‌ر پرســـــــی دیژبانی مه‌هاباد به ناوی كاك حامید مازوچی ده‌نێرێ كه چاوه‌دێری ژماره‌یه‌ك ماشێنی هه‌ڵگری خوارده‌مه‌نــی بۆگه‌مارۆدراوه‌كانی ناو پادگانه‌كانی بانه و سه‌رده‌شت بكا. ( هاوڕێ حامید مازوچیش یه‌كێك له‌و ئه‌فسه‌رانه‌ی كۆمار بوو كه دووای ڕووخانی كۆماری كوردستان له لایه‌ن ڕێژیمی پاشایه‌تی په‌هله‌ویه‌وه ئیعدام كرا ). سه‌رهه‌نگ محه‌ممه‌د نانه‌وازاده خۆی به فڕۆكه ده‌چێته سه‌رده‌شت‌و شه‌و له‌وێ ده‌مێنێته‌وه. به‌یانی ڕۆژی سێ شه‌مه واته1 1946.07.16 به فڕۆكه ده‌چێته بانه‌و له‌وێ چاوی به شه‌هید حامید مازوچی ده‌كه‌وێ‌و به باوه‌شێكی گه‌رم،هاوڕێ دێموكراتی ماچ ده‌كات‌و ماڵئاوایی لێ‌ده‌كات. هاوڕێ نانه‌وازاده له دڵدا هه‌ستی به ڕووداوێكی دڵته‌زێن ده‌كرد. ئه‌و پێی وانه‌بوو كه جارێكی دیكه هاوڕێ حامید ده‌بینێته‌وه. كات ژمێر دووازده‌ی نیوه‌ڕۆ به فڕۆكــــه ده‌چێته سه‌قز. فڕۆكه‌ی هه‌ڵگری سه‌رهه‌نگ له داوێنی كێوی كه‌لیخان، نیزیك گوندی سونجێ سه‌ر به شارستانی بانه ئاگری تێبه‌ر ده‌بێ ده‌ست به سه‌رمه‌قولاتان ده‌كا.فڕۆكه‌وانه‌كه به چه‌تری نه‌جات خۆی فڕێ ده‌داته خواره‌وه و چه‌تره‌كه‌ی بۆ ناكرێته‌وه و به سه‌ختی بریندار ده‌بێ. سه‌رهه‌نگ محه‌ممه‌د نانه‌وازاده‌ش له‌گه‌ڵ فڕۆكه‌كه ده‌كه‌ونه خواره‌وه و له‌شی به ته‌واوی ده‌سووتێ و له جێوه شه‌هید ده‌بێت. كاك حامید مازوچی به بیستنی ئه‌و خه‌بـــه‌ره دڵته‌زێنه خۆی ده‌گه‌ێینێته شۆێنی ڕووداوه‌كه. ناوبراو ته‌رمی هاوڕێی شه‌هیدی كه سه‌عاتێك له‌مه‌وبه‌ر ماڵئاواییان لێكتر كردبوو ده‌باته‌وه بانه و له وێڕا بۆ شاری سه‌قزی به ڕێده‌كات. ته‌رمی شه‌هید محه‌ممه‌د نانه‌وازاده بــه هۆی سه‌روانێك و دوو گروهبانی ئه‌رته‌شی ئیرانی له سه‌قزه‌وه به‌ره‌و میاندواو وله وێشه‌وه بۆ مه‌هاباد دێته‌وه. ڕۆژی چوارشه‌مه، ڕێكه‌وتی1946.07.17 زیادتر له ده‌هه‌زار كه‌س خه‌ڵكی ناوچه، له هه‌مــوو چین و توێژێك، وه‌زیری هێز و ژماره‌یه‌كی زۆر له گه‌وره‌پیاوانی كورد، چه‌ندین كیڵۆمیتر به پێشوازی ته‌رمی شه‌هیـــدی گه‌ل و كۆماره‌وه چوون. ته‌رمی ئه‌و شه‌هیده سه‌ربه‌رزه به ڕێزی پێشمه‌رگایه‌تییه‌وه و به مه‌به‌ستی ماڵئاوایی كردن بـــــه شه‌قامه‌كانی قازی و وه‌فاییدا تێپه‌ڕ كرا و پاشان له گۆڕستانی مه‌لاجامی به خاكی پاكی نیشتمان ئه‌سپێردرا.\nشه‌هید سه‌رهه‌نگ محه‌ممه‌د نانه‌وازاده دوای خه‌لیل خۆشه‌وی دووهه‌م هه‌ڵۆی به‌رزه‌فڕی كۆماری كوردستان بـوو كه گیانی پاكی فیدای نیشتمانی ئازاد كرد. ئه‌و یه‌كه‌م كه‌س له ناو سوێند خۆره‌كان و یه‌كه‌م فه‌رمانده و یه‌كه‌م پێشمه‌رگه‌ی حیزبی دێموكراتی كوردستان بوو كه له سه‌رده‌می كۆماردا، پله‌ی شانازی شه‌هید بوون لــه ڕێگای ڕزگاری نه‌ته‌وه‌كه‌یدا پێبڕا. ناوی شه‌هید محه‌ممه‌د نانه‌وازاده له مێژووی كاره‌سات و له ریزی شه‌هیده بـه‌رزه‌كانی ڕێگای سه‌ركه‌وتنی ئازادی كوردستان‌دا بۆ هه‌میشه تۆمار كرا ونه‌وه‌كانی داهاتووی ئه‌م خاك و نیشتمانه سه‌ری ڕێز و ئیحترامی بۆ داده‌نوێنن.


شۆڕش حاجی ڕەخنەی توند لە بزوتنەوەی گۆڕان دەگرێت – Standard Kurd\nلەلایەن ستاندار Posted on شوبات 20, 2020 شوبات 20, 2020 2275 جار بینراوە 0 سەرنج\nشۆڕش حاجی ئەندامی پێشوی خانەی ڕاپەڕاندنی بزوتنەوەی گۆڕان لە وتارێکدا، کە بۆ ستاندەری ناردووە ڕەخنەی توند لە هەڵوێستەکانی ئێستای بزوتنەوەی گۆڕان دەگرێت و نوسیویەتی: گەر گۆڕانکاری ناکەن گۆڕەپانەکە چۆڵکەن.\nشۆڕش حاجی لەدرێژەی وتارەکەیدا نوسیویەتی: پارتی جگەلە ڕێککەوتنە نوسراوەکە، لەکۆبوونەوەی فەرمیدا کۆمەڵێک بەڵێنی زارەکی بە بزوتنەوەی گۆڕان دا، کەچی ئێستا زیاتر لە ۲۰۰ ڕۆژ بەسەر پێکهێنانی کابینەی نۆ تێپەڕیوەو تا ئێستا هیچکام لە خاڵەکانی ڕێککەوتنەکە جێبەجێ نەکراون، سه‌ره‌ڕای ئه‌وانه بزوتنەوەی گۆڕان لەئێستادا لەڕێگای هەندێ لە بەرپرسەکانی ناو حکومەت بۆتە داکۆکیکەر لە شێوازی خوار و خێچی کارکردنی هەندێ لە دامەزراوەکانی حکومەتی هەرێم و بەرگریکار لە ناڕۆشنی و دیزەبەدەرخۆنە کردنی داهاتی نەوت و داهاتی ناوخۆ.\nبڵاوکراوەی پێشوو“سەرۆك كۆماری عێراق حەوت بەربژێری بۆ وەزیر لە پشكی كورد دەستنیشان كردووە”\nبڵاوکراوەی نوێترئه‌تككردنى منداڵێك، تاوانێكه له‌مه‌رته‌به‌ى كوفر\nباباجان دەتوانێت كێبڕكێ لەگەڵ ئەردۆغاندا بكات؟\nPosted on ئازار 9, 2020 0 302\nبا لە (کۆرۆنا)وە فێربین\nPosted on ئازار 16, 2020 0 245\nکامە سیستمەم بۆ تەندروستی لە زەمەنی کۆرۆنادا؟ گشتی یا تایبەت؟\nPosted on ئازار 20, 2020 0 143\nرۆژنامەنووس هێمن مامەند لە هەولێر لەلایەن هێزێكەوە دەستگیردەكرێت\nPosted on ئازار 24, 2020 0 477\nPosted on ئازار 28, 2020 0 375


ڤیدیۆ.. وردەکاری نوێ لەبارەی کوشتنی نورزان شمەرییەوە\n50756 جار خوێندراوەتەوە\nلە گرتەیەکی ڤیدیۆییدا چەند کەسێک کە بە وتەی خۆیان کەسی نزیکی نورزان شەمەرین وردەکاری نوێ لەبارەی کوشتن و ئەو زنجیرە رووداوانەی ژیانی ئەو کچەی پێدا تێپەڕیوە دەخەنەڕوو.\nکەسەکان لە رێگەی گرتەیەکی ڤیدیۆییەوە رایانگەیاند، "نورزان بە دەستی مامی کوژراوە کە لەناوچەی توراس چەقۆی لێداوە."\nئاماژە بەوەشدەکەن، هەر لە منداڵییەوە مامەکەی و دایکی توندوتیژییان بەرامبەر نورزان بەکارهێناوە، کاتێک بووەتە ١٣ ساڵان بە زۆرەملێ هاوسەرگیرییان لەگەڵ پیاوێکدا پێکردووە کە ٢٠ ساڵ لەو گەورەتربووە، دوای ماوەیەک بەهۆی کێشەی نێوانیان لێک جیابوونەتەوە.\nئەو کەسانە دەشڵێن، جارێکی دیکە دایکی و مامی هاوسەرگیری بە نورزان دەکەنەوە، بەڵام ئەمجارە دەیدەن بە کەسێکی بەخشراو کە رۆژانە لە نۆرزانی داوە و نورزان ویستوویەتی لێی جیابێتەوە، بەڵام مامەکەی لێیداوە و گێراویەتییەوە بۆ لای هاوسەرەکەی.\nلە کۆتاییدا نورزان لە هاوسەرەکەی جیابووەتەوە و ئەمجارەیان مامی ویستوویەتی بیدات بە کوڕێکی خۆی، بەڵام نورزان رازی نەبووە، چونکە کوڕە مامەکەی لەخۆی بچوکتربووە.\nکەسەکان لە درێژەی قسەکانیاندا ئەوەش دەخەنەڕوو، نورزان لە ساڵی ٢٠١٨ ویستوویەتی بگەڕێتەوە بۆ قوتابخانە و خوێندن تەواو بکات، بەڵام مامی هەڕەشەی کوشتنی لێکردووە.\nئەو کەسانەی کە خۆیان بە خزمی نزیکی نورزان دەناسێنن لە درێژەی لێدوانەکەیاندا دەڵێن، "ئێمە ئاگاداربووین نورزان لە ژوورێکدا دەژیا و دۆخی ئابوری ماڵەوەیان زۆر خراپبووە، بەردەوام پەیوەندیمان پێوەکردووە ، دوای ئەوەی لە ماڵەوە هەڵهاتووە لە ترسی ماڵەوەیان ناوی خۆشی گۆڕیوە."\nیەکێک لەو کەسانەی خۆیان بە خزمی نزیکی نورزان ناساندووە وتی، پێش چەند رۆژێک قسەی لەگەڵ کردووە، جەختیشی کردەوە لەسەر ئەوەی نورزان دەست درێژی سێکسی نەکراوەتە سەر، بەڵکو لەلایەن مامی و کوڕەکانیەوە پێکەوە کوشتوویانە هەر بۆیە پێویستە لەسەر دەسەڵاتدارانی ئەمنی لێکۆڵینەوە لە رووداوەکە بکەن و رێگەنەدەن خوێنی بە فیڕۆ بڕوات.\nئەم قسانە لەکاتێکدایە، دوێنێ، وەزارەتی ناوخۆی عێراق رایگەیاند، لیژنەیەکیان لەبارەی کوژرانی نورزان شەمەرییەوە پێکهێناوە و دەردەکەوێت ئەو کارە لەلایەن سێ کەسەوە ئەنجامدراوە و چاوەڕوانی راپۆرتی کۆتایی پزیشکی دادوەرین.


"لە قەڵادزێ کەسێک برایەکی خۆی کوشت"\nرابەری ئاینیی ئێزدییەکانی جیهان کۆچی دوایی کرد\nعێراق ده‌ستگیركردنى ئه‌و كه‌سانه‌ى راگه‌یاند كه موشه‌كیان ئاراسته‌ى هه‌ولێر كرد\nڤیدیۆ.. دوای دوو ساڵ لە ونبوونی ژنێک بە زیندوی لەناو دەریادا دۆزرایەوە\nفەرمانی دەستگیرکردن بۆ وەزیری پێشووی پەیوەندییەکانی عێراق دەرکرا\nئەنجومەنی پیرانی ئەمریکا داوای روونکردنەوە لە ترەمپ دەکات\nپه‌رله‌مان: دەبێت دەستی رەشی پشت هێرشەکەی سەر هەولێر ئاشکرابکرێت\nلیوای ٣٠ی حەشدی شەعبی: پەیوەندیمان بە هێرشەکەی سەر هەولێرەوە نییە\nتەندروستیی عێراق ئاماری ٢٤ کاتژمێری توشبووانی کۆرۆنای بڵاوکردەوە\nروانگەی مافی مرۆڤی عێراق داوای ئاشکراکردنی دۆسیەی خۆپیشاندەران لە کازمی دەکات\n8/5/2020 11:24:24 PM\n5164 جار خوێندراوەتەوە\nلە سیستەمی سیاسیدا بۆ چارەسەرکردنی ململانێ سیاسییەکان و سفرکردنەوەیان، وەکو چارەیەک پەنا بۆ ھەڵبژاردنی پێشوەخت دەبرێت. بەتایبەت ئەو کاتەی کە ناکۆکی دەکەوێتە نێوان سەرۆکی دەوڵەت و پەرلەمان، زۆرجار سەرۆک وەزیران و سەرۆک کۆمار پێکەوە، پەنا دەبەنە بەر ھەڵوەشاندنەوەی پەرلەمان و راگەیاندنی ھەڵبژاردنێک، پێش وادەی دیاریکراوی خۆی کە یاسای ھەڵبژاردنەکان و دەستوور دیاریکردوە.\nھەرچی تایبەت بێت بە ھەڵبژاردنی پێشوەخت لە عێراقدا، دەتوانین بڵێین ئەمە یەکەم تاقیکردنەوەیە کە لە پڕۆسەی سیاسی عێراقدا بڕیاری لێدراوە. لە دوای ٢٠٠٦وە، یەکەمجارە ناکۆکییە سیاسیەکان دەگاتە ئەو رادەیەی کەوا پەنا بۆ ھەڵبژاردنێکی پێشوەخت ببرێت. ئەگەر چاوێک بە یاسای ھەڵبژاردنەکانی ٢٠١٩ و دەستووری ھەمیشەیی عێراقدا بخشێنین، بۆمان دەردەکەوێت یاسا و یاسادانەری دەستووری، بابەتی ھەڵبژاردنی پێشوەختەیان رێکنەخستووە. واتە ھیچ جیاوازیەکیان لە نێوان ھەڵبژاردنی پێشوەخت و ھەڵبژاردنی کاتی ئاسایی نەکردووە. بۆیە دەبینین زۆرترین ناکۆکی و بیروبۆچوون لەسەر کاتی ھەڵبژاردنە پەرلەمانییە چاوەڕوانکراوەکەی عێراق دروستبووە. لێرەدا تیشک دەخەینە سەر ھەڵبژاردنی پێشوەخت، وەک چارەسەرێک بۆ دەرچوون لەو قەیرانە قوڵەی کە تووشی پڕۆسەی سیاسی بووە و، ئەوەش روون دەکەینەوە کە ئایا ئەم ھەڵبژاردنە دەبێتە فریادڕەسی عێراقییەکان و کۆتایی بە گرفتەکان دێنێت یاخود، بە فۆرمی نوێی سیاسی دووبارە دەبێتەوە؟ ھەروەھا تیشک دەخەینە سەر گرنگترین بەربەستەکانی بەردەم ئەو ھەڵبژاردنە.\nھەڵبژاردن کێشەیە یان چارەسەر\nھەڵبژاردنێکی نوێی پێش وادەی یاسایی خۆی، یەکێک بوو لە داخوازی خۆپیشاندەرانی گۆڕەپانەکانی عێراق کە لە کۆتایی مانگی ئۆکتۆبەری ٢٠١٩ دەستی پێکرد. خۆپیشاندەران پێیانوابوو کە بۆ راستکردنەوەی رێڕەوی سیاسی لە عێراقدا، پیویستە ئەو سیستەمە ھەڵبژاردنە ھەڵبوەشێتەوە کە ئەم پەرلەمانە “بێدەسەڵاتە”ی بەرھەمھێناوە کە ناتوانێت لەدەرەوەی ئەجیندای حزبی وسیاسی، ھیچ پڕۆژەیەکی نیشتمانیی ھەبێت، بەڵام بیریان چوو کە ھەڵبژاردن ناتوانێت پڕۆسەی سیاسی لە عێراقدا بە نیشتمانی بکات. بۆیە ھەردوو سەرۆک وەزیرانی راسپێرداوی شکستخواردوو (زورفی وعەلاوی) بەڵێنی ئەوەیان دابوو کە ھەڵبژاردنی پێشوەخت لە پێشینەی کارەکانی کابینەکەیان بێت ئەگەر متمانە بەدەست بێنن، بەڵام ھیچیان نەیانتوانی ئەو متمانەیە بەدەست بێنن. مستەفا کازمیش کە ئێستا سەرۆک وەزیرانە، یەکێک لە بەرنامەکانی کاری کابینە کاتیەکەی، وەکو ئەنجامدان و سەرپەرشتیکردنی ھەڵبژاردنێکی پاک و بێگەرد و پێشوەختی دوور لە دەستوەردانی بیانی و ھەرێمی دانابوو. کازمی لە ژێر فشاری خۆپیشاندەران و شەقامی ناڕازیی عێراقی وادەی ھەڵبژاردنە پەرلەمانییەکەی دیاریکرد بەڵام، پرسیاری سەرەکی ئەوەیە کە ھەڵبژاردنێکی نوێ چی لە بابەتەکە دەگۆڕێت؟ بەڕای من، ھەڵبژاردنەکان ناتوانێ وڵات لە قەیرانە قوڵەکانی رزگار بکات، چونکە ھەڵبژاردنەکە لە باشترین شێوەیدا، لە ھەڵبژاردنی رابردوو پاکتر نابێت. ئەمەش بریتیە لە دووبارەبوونەوەی ھەمان رێبازی سیاسەتکردن بەڵام، بەڕێگایەکی تۆزێک جیاوازتر!\nگرفتە سەرەکییەکانی ھەڵبژاردنە پێشوەختەکە\nلە راستیدا دیاریکردنی کاتی ھەڵبژاردنەکە زۆر دوور نییە لە کاتی یاسایی خۆی کە مانگی ٥ی ٢٠٢٢ە. واتە تەنھا ١١ مانگ ھەڵبژاردنەکە پێش دەخرێت بەڵام، ئەم ھەڵبژاردنە چوار رێگری گەورەی لەبەردەمدایە کە ئەنجامدانی لەو وادەیەدا ئەستەم دەکات. ئەوانیش بریتین لە:\n١-تەواونەکردنی یاسای ھەڵبژاردنەکان: یەکێک لە گرنگترین بەربەستەکانی بەردەم ئەنجامدانی ھەڵبژاردنی پێشوەخت، تەواونەکردنی یاسای ھەڵبژاردنەکان و یەکلایی نەبوونەوەی ئەو ناکۆکییە قوڵە سیاسیەیە کە لەبارەی بازنەی ھەڵبژاردنەکان لە ئارادایە. ئەم بابەتە بۆ گفتوگۆی لایەنەکان و گەیشتن بە رێکەوتنێک بۆ تەواوکردنی یاساکە جێھێڵراوە، چونکە دوو بیروبۆچوون لەبارەی بازنەی ھەڵبژاردن ھەن کە یەکیان داوای فرەبازنەیی لەسەر ئاستی پارێزگاکان دەکات و ئەوی دیکەشیان لەسەر ئاستی نیشتمانی داوای فرە بازنەیی دەکات، واتە ھەر پارێزگایەک بازنەیەکی ھەڵبژاردن بێت. بەبێ چارەسەرکردنی ئەم ناکۆکییە، ئەستەمە حکومەت بتوانێت لەو وادەیەی کە دیاریی کردووە ھەڵبژاردن بکات.\n٢-ھەڵوەشانەوەی پەرلەمان: یەکێکی دیکە لە بەربەستەکانی بەردەم ھەڵبژاردن، ھەڵسوکەوتکردنە لەگەڵ پەرلەمانی ئێستا. بۆ ھەڵبژاردنی پێشوەخت، پێوستە ئەم پەرلەمانەی ئێستا ھەڵبوەشێتەوە و لەماوەی ٦٠ رۆژدا کاتی ھەڵبژاردنەکان دیاریبکرێت، بەڵام لەئێستادا ناکۆکییەکی توند لە نێوان سەرۆکایەتی پەرلەمان بەگشتی و خودی سەرۆکی ئەنجومەنی نوێنەران بە تایبەتی لەگەڵ سەرۆک وەزیراندا ھەیە لەبارەی شێوازی دیاریکردنی کاتی ھەڵبژاردنەکان. محەمەد حەلبوسی سەرۆکی ئەنجومەنی نوێنەران پێیوایە، رێگای دەستووری بۆھەڵبژاردن، بریتیە لە ماددەی ٦٤ی دەستوور، بەڵام سەرۆک وەزیران بە پشتبەستن بە ماددەی (٧/٢)ی یاسای ھەڵبژاردنەکان، کاتی ھەڵبژاردنەکەی دیاریکردووە. ئەمەش ناکۆکییەکانی قوڵترکردۆتەوە کە بوەتە رێگر لەبەردەم ئەنجامدانی ھەڵبژاردن. ئەمە سەرەڕای ئەوەی کە زۆرێک لە ئەندامانی پەرلەمان دژی ھەڵوەشاندنەوەی پەر‌لەمانن چونکە، ترسیان ھەیە لە بەدەستھێنانەوەی کورسیەکەی خۆیان لە ھەڵبژاردنی داھاتوودا. بۆیە ھەتا پێیان بکرێت، بەربەست دروست دەکەن تا ھەڵبژاردن لەکاتی خۆیدا نەکرێت و ئەم خولەی خۆیان تەواو بکەن. ئەوەی لێرەدا گرنگە بگوترێت، ئەوەیە کە پاش پەسەندکردنی یاسای ھەڵبژاردنەکان، دەکرێت سەرۆک کۆمار و سەرۆک وەزیران پێکەوە پەر‌لەمان ھەڵبوەشێننەوە و، کاتی ھەڵبژاردنەکە یەکلایی بکەنەوە. بەڵام بەبێ یەکلایکردنەوەی یاسای ھەڵبژاردنەکان، ئەستەمە پەرلەمان ھەڵبوەشێتەوە و ھەڵبژاردنیش بکرێت.\n٣-تەواو کردنی شەرعیەتی دادگای فیدڕاڵی یاخود دەرکردنی یاسای دادگای باڵای فیدڕاڵی: دادگای باڵای فیدڕاڵی تاکە لایەنە کە بەپێی دەستوور تایبەتە بە پەسەندکردنی دەرئەنجامی ھەڵبژاردنەکان. بەڵام گرفتەکە لەوەدایە کە ئەم دادگایەی ئێستا بەپێی دەستوور دروست نەبووە. بەڵکو پێش نوسینەوەی دەستوور، لەڕێگەی دەرکردنی سیستەمێک لەلایەن حکومەتی کاربەڕێکەری عێراقەوە لە ساڵی ٢٠٠٤دا دروستبووە. بۆیە پێویست بوو یاسایەکی نوێ بۆ دادگای فیدڕاڵی دەربکرێت کە پێکھاتە و تایبەتمەندییەکانی لە دەستووردا دیاریکراوە. بەڵام تا ئێستا ئەو یاسایە بەھۆی ململانێی نێوان ھێزە سیاسیەکان دەرنەچووە و دادگاکە وەک خۆی ماوەتەوە. ھەڵبەت ئەم دادگایە گرفتێکی دیکەیشی بۆ دروست بووە کە ئەویش خانەنشین بوونی یەکێک لە ئەندامانی دادگاکەیە کە تا ئێستا جێگاکەی پڕنەکراوەتەوە. ئەمەش کێشەی شەرعی بوون یان نەبوونی بۆ دادگاکە دروست کردوە.\n٤-گرفتی تەکنیکی : سەرەڕای ھەبوونی چەندین بەربەستی جەوھەری کە ئاماژەمان بە ھەندێکیان کرد، ھەندێک بەربەستی تەکنیکیش لەبەردەم ئەو ھەڵبژاردنەدا ھەن کە گرنگترینیان بریتیە لە دابینکردنی بودجەی ھەڵبژاردنەکان. ئەمە لەکاتێکدایە کە عێراق بە قەیرانێکی قوڵی ئابووریدا گوزەر دەکات کە تەنانەت توانای دابینکردنی موچەی فەرمانبەرانیشی نییە دەیەوێ لەڕێگەی یاسای قەرزی گشتییەوە روبەڕوی ئەو قەیرانە ببێتەوە. ئەمە سەرەڕ‌ای بڵاوبوونەوەیەکی خراپی پەتای کۆرۆنا لەسەرتاسەری عێراق و خەرجکردنی بودجەکی زەبەلاح بۆ روبەڕوبوونەوەی ئەو پەتایە. ھەروەھا گرفتەکانی کۆمسیۆنی باڵای ھەڵبژاردنەکانیش لە ھەردوو رووی لۆجستی و مرۆییەوە ھەن کە تا ئێستا چارەسەرنەکراون.\nئەو کۆمسیۆنە تا ئێستا متمانەی پەر‌لەمانی وەرنەگرتوە و ھەیکەلی کۆمسیۆنەکەش رێکنەخراوە. ئەمە سەرباری ئەوەی کە پێوستی بە ژمارەیەکی زۆری کارمەند بۆ راھێنان و شارەزابوون لەسەر ھەڵبژاردنەکە ھەیە. چونکە بە پێی یاساکە بێت، ھەڵبژاردنێکی جیاوازە و پێوستی بە راھێنانی کارمەند ھەیە بۆ سەرپەرشتیکردنی ھەڵبژاردنەکە.\nکورد وەک تەماشاکەر\nتا ئێستا کورد و سەرکردایەتییەکەی کە خۆی لە دامەزراوەکانیدا دەبینێتەوە، ھیچ قسەیەکی لەسەر ھەڵبژاردنی پێشوەخت نەکردووە. ئەمەش مانای وایە کە گرفتێکی ئەوتۆی نیە ئەگەر ھەڵبژاردن پێش بخرێت یان لەکاتی خۆیدا بکرێت. ئەوەی بە نیسبەت ھێزە سیاسیەکانی کوردستانەوە گرنگە، یەکلاییکردنەوەی یاسای ھەڵبژاردنەکانە بەگشتی و دیاریکردنی بازنەی ھەڵبژاردنەکانە. پێناچێت ھەردوو ھێزە سیاسیە سەرەکیەکەی ھەرێم (پارتی و یەکێتی) حەز بە فرەبازنەیی لەسەر ئاستی پارێزگاکان بکەن. بۆیە بەلایانەوە گرنگە ئەوە یەکلایبکەنەوە نەک مەسەلەی پێشخستن و پاشخستنی ھەڵبژاردنەکان. خاڵێکی دیکەی جێگەی بایەخی کورد، ھەرچەندە تا ئێستا کەمتەرخەمییان لێ کردووە، مەسەلەی یەکلایکردنەوەی باری ناھەموار و نائاسایی ناوچە جێناکۆکییەکانە. ئەو ناوچانە ئێستا لەبەردەم سڕینەوەیەکی لەسەرخۆی دیموگرافیدان. بۆیە پێویستە بەر لە ھەڵبژاردن کۆتایی بەو بارودۆخە بھێنرێت کە لەو ناوچانەدا ھەن. بۆئەوەی زۆرترین کورد بەشداری لەھەڵبژاردنەکەدا بکەن و ئاوارەکان بگەڕێنەوە ناوچەکانیان و دەسەڵاتی شارەکانیش تەسلیم بە دەسەڵاتی مەدەنی بکرێت و باری سەربازی لەو ناوچانە کۆتایی پێبھێنریت. چونکە ئەگەر بارەکە بەردەوام بێت، پێگەی کورد لاوازتر دەبێت و دووریش نییە ئەو پێگەیە بکرێتە بنەمایەک بۆ چارەسەرکردنی کێشەکان لە ئایندەدا کە بێگومان ئەوەش بە زیانی کورد دەشکێتەوە. گرنگیشە پارتی و یەکێتی بەر لە ھەڵبژاردن گرفتی پۆستی پارێزگاری کەرکوک یەکلایی بکەنەوە، تا کاریگەرییەکی ئەرێنیی لەسەر ھەڵبژاردنەکان ھەبێت.\nحەشدی شەعبی وەڵامی وەزارەتی ناوخۆ و دژەتیرۆری کوردستانی دایەوە\nزانیاریی لەسەر ئەو هێزەی حەشدی شەعبی کە وەزارەتی ناوخۆ تۆمەتباری دەکات\nدژە تیرۆری کوردستان وێنەی ئۆتۆمبێلی هەڵگری موشەکەکانی بڵاوکردەوە\nمەسرور بارزانی: بەرامبەر هەوڵی تێکدانی سەقامگیری کوردستان لێبوردە نابین\nلە عێراق دابەشکردنی موچە دەستیپێکرد\nهەڤاڵ ئەبوبەکر: حکومەت پارەی دابەشکردنی موچەی ئامادەیە و چاوەڕێی بەغدایە\n"٤ + ١" باکور، باشور، ڕۆژھەڵات، ڕۆژئاوا + کوردستانی سوور\nزەنگێکی ئاگادارکردنەوە بۆ دایک و باوکان\nسەرھەڵدانی بیرۆکەی ئایین لە دیدی سەلامە موساوە\nرەھەندە ئەرێنی و نەرێنییەکانی دۆخە ئاڵۆزەکەی بەغدا


وزەیی دوو لایەنەی نێچیرڤان بارزانی - کاوێز مەلا پەروێز\nوزەیی دوو لایەنەی نێچیرڤان بارزانی\nبه ناردنی پەیام بە رێگەی نێردەکانیان بۆ سەرۆک وەزیر، کە دواینیان پەیامی وەزیری دەرەوەی وڵاتی چین بووە، پشتیوانی جیهانی دەرەوە مسۆگەر دەکەین\nلە ژیانی سیاسی و حزبی کوردستان نموونە زۆر هەن، باش یان خراپ، تەجرووبەی حووکمداری ئەم به‌شەی کوردستان زادەی ئەزموونی کوردە ئەمەشیان باش یان خراپ. کورد دوو گرفت و ترسی سەرەکی هەبووە، یەکیان نا رێکی ناو ماڵە شێواوەکەیەتی، دوو چاوی لە پشتیوانی کۆمەڵگەی نێودەوڵەتی بووە، کە زۆر جار و لە زۆر قۆناغ پشتی لێکراوە.\nدوای ئەم کەوتنەی 16ی ئۆکتۆبەر و پشتێکردنەی کۆمەڵگەی نێودەوڵەتی و لێکترازانی نێو ماڵی کوردستانی، کورد پێویستی بە خۆداچوونەوەی ورد هەیە، دەبێ تەرکیزی کورد لەسەر بە هێزکردنی پایەکانی حوکمڕانی بێ و بۆ بە دەنگەوە چوونی پشتیوانی کۆمەڵگەی نێو دەوڵەتی کە ئێستا دەوڵەتە گەورەکانی جیهانیش بە رێگەی پەیوەندی راستەوخۆی تەلەفۆنی و ناردنی پەیام بە رێگەی نێردەکانیان بۆ سەرۆک وەزیر، کە دواینیان پەیامی وەزیری دەرەوەی وڵاتی چین بووە، پشتیوانی جیهانی دەرەوە مسۆگەر دەکەین، ماوە پشتیوانی نێوخۆیی بۆ ئەم قۆناغە و تێپەراندنی لە چوارچێوەی پرۆژەیەکی یەکگرتوویی نیشتیمانی حکومڕانی یەکمان خاتەوە،کە ئەمەش بە پەسەندێتی نێچیرڤان بارزانی لە لایەن کۆمەڵگەی نێودەوڵەتی و پارتەکانی نێوخۆیی خەریكه بەری دەبێ.\nژیریی لە بەرێوەبردن رەچاوو کردنی بەرژوەندیی باڵای نیشتیمانی و درککردن بە مەترسیەکانی قۆناغەکە نێچیرڤان بارزانی ئاراستە دەکات، کەسی جێگە پەسەند ومتمانە پێکراووی هەموو لایەنەکان بێ، لایەنە سیاسیەکان دەتوانن وزە بە دامەزراوەی حکوومڕانی بدەن و لە ناو ئەجێندای ئەم حکومەتە کە کۆمەڵگەی نێودەوڵەتی پشتیوانێتی، شوێن خۆیان بگرن و کوردستان لە هەرەشە و مەترسیەکان دوور خەنەوە، کە مەترسی و هەرەشەکان بۆ سەر هەموو لایەک جددیی و وەک یەکە.\nبۆیە وزەیی دوو لایەنە هەم ناوخۆیی و هەم دەرەکی بۆ نێچیرڤان بارزانی و ستافەکەی لە حکوومەتی کوردستان دەتوانێ بمانگێرێتەوە قۆناغی پێش هاتنی داعش. هەولێر 29\_11\_217


بەڕێوەبەرایەتی ئاوی سۆران Archives - تۆڕی میدیایی خەڵک\nتۆڕی میدیایی خەڵک / بەڕێوەبەرایەتی ئاوی سۆران\nخه‌ڵك هەڵبژاردەی ئۆڵۆمپی عێراق، لە گەشتی داهاتووی بۆ ئۆزبەکستان بۆ بەشداریکردن لە یارییه‌كانى جامی ئاسیا، کە سەرەتای مانگی داهاتوو دەست پێدەکات، رووبەڕووی ئاستەنگی زۆر دەبێتەوە، لەبەر رۆشنایی ئەو کێشە كارگێڕییانه‌ى کە ئامادەکارییەکانی گرتەوە. كێشه‌كان سەرەتا بە دواکەوتنی تەواوکردنی کاغەزەکانی یه‌كێك له ریزانانه پیشەگەره‌كانى لە ئەوروپا دەستی پێکرد، هەرچەندە باوکی هاتە بەغدا و دەستی بە ڕێکارەکانی دەرکردنی بەڵگەنامە فەرمییەکە و هاوپێچەکانی کرد، لەوانە پاسپۆرت و کارتی باری کەسی. بەڵام سەرپەرشتیاری هەڵبژاردەی ئۆڵۆمپی، غانم عوره‌یبى، ئامادەنەبوونی مارتن حەدادی پیشەگەری لە کۆتاییه‌كانى جامی ئاسیا راگەیاند، بەهۆی دواکەوتنی ناردنی ناوەکەی لە لیستى یاریزانانى پاڵەوانێتییەکە، هەڵبژاردەی عێراق لە گروپێکدا یاری دەکات کە شانبەشانی ئەو، ئوسترالیا و ئوردن و کوێت لەخۆدەگرێت. قەیرانی نه‌ناردنى یاریزانان کێشەکان بۆ ئۆڵۆمپیادی عێراق بەردەوام بوون، کاتێک زیاتر لە یانەیەک ڕێگری لە یاریزانەکانی کرد لە پەیوەندیکردن بەو مەشقانەی کە لە یاریگای شه‌عب دەستیپێکردبوو، لە کەشێکی ناسروشتیدا دوای زریانێکی "خۆڵبارین" کە کاتەکانی یەکەی مەشقەکانی کەمکردەوە کە نیوەی یاریزانەکان ئامادەی بوون ، و نیوەکەی تر بە هۆکاری جیاواز ئاماده‌نه‌بوون دووخستنه‌وه‌ى یاریزانێكى كورد کێشەکان بەردەوام بوون، یاریزانی کورد ئەحمەد سەرتیپ لەهەڵبژاردەی ئۆڵۆمپی ئامادەکار بۆ جامی ئاسیای خوار 23 ساڵ دوورخرایەوە ، بەهۆکاری دیسپلینی پاش ئەوەی ڕەتیکردەوە ژمارە (10) بداتە حەسەن عبدالکریم راهێنه‌ر تا ئه‌م ساته ئاماده نییه لەناو ئەم "کێشانە"دا، میرۆسلاڤ سۆکۆپی ڕاهێنەری چیکی لە یەکەم یەکەی مەشقەکاندا بەشداری نەکرد ، پێدەچێت بڕیاری وەستاندنی گەشتەکان بۆ فڕۆکەخانەی بەغدا و گەڕانەوە بەهۆی زریانی خۆڵبارین هۆکارێک بێت بۆ ئامادەنەبوونی چیک لە مەشقەکان، بەجۆرێک یاریدەدەرەکانی عەباس عوبێد و سەعد حافز ئەرکەکەیان تەواو کرد و دەستیان بە مەشقی جەستەیی و تاکتیکی کرد لە یاریگای نێودەوڵەتی شەعب.\nتاگ: بەڕێوەبەرایەتی ئاوی سۆران\nبڕیارێك بۆ پارە و پێوەری ئاوی ماڵان\nخەڵك- بەڕێوەبەرایەتی ئاوی سۆران ڕایدەگەیەنێت، بەپێی بڕیاری…


عراق وه‌ئارامى به‌شه‌و كریا\nگشتمان ئامراز به‌ش به‌شه‌و كردن عراق ئاماده‌كردیم ... له شوون ڕمیان ڕژیم به‌عس ، جوبایدن جێگر ئیسه‌ێ سه‌روك ئه‌مریكا وه ڕاشكاوى ووته پیمان ، مه‌سه‌له‌ێ عراق یه‌كگرتگ بوێه به‌شێگ له گوزه‌یشته و دی خوه‌دان شه‌كه‌ت مه‌كه‌ن و داد و هاوار نه‌كیشن له بان وێرانه‌یل وڵاتێگ ك خوه‌دان وه‌ده‌س خوه‌دان كوت كوتى كردین... وه‌لێ ئیمه هه‌مرای مكوڕیم له بان قسه‌ێ خوه‌مان و وه‌ل دونیا ململانى كه‌یم و له پێناو ئێ نیشتمان یه‌كگرتگه ، لافاوێگ له خوێن و ملیونان كوچبه‌ر و كوچ وه‌پێ كریاگ و یه‌تیم و بێوه‌ژن خستیمه‌سه ڕێ ... ئایا ئێ نیشتمان یه‌كگرتگه ئێ هه‌مگه قوروانیه ئه‌هه‌رزێ؟\nبخوازیم و نه‌خوازیم كوردستان عراق ده‌وڵه‌تێگ سه‌روه‌خوه‌ێه و كورد هه‌ق خوه‌ێه ده‌وڵه‌ت سه‌روه‌خوه‌ێ داشتوگ ك ئه‌ڕا ڕه‌سین وه‌ێ ئامانجه قوربانى فراوانێگ داس ... هه‌ر وه‌ێ خاتره دوێنیم ئمڕو ئاسایش و سه‌قامگیرى به‌رقه‌رار كردیه ... ئه‌ڕاچه ئیمه ئه‌ره‌وه‌یل عراق (سوننه و شیعه) یاێ له كورد نه‌گریم و هه‌وڵ بێه‌یم دو ده‌وڵه‌ت جور ده‌وڵه‌ت كوردستان دروس بكه‌یم ، تا روڵه‌یل ئیمه‌یش جور كورد له ئاینده ژیان ئارام و سه‌قامگیرێگ داشتون ، دوێر له له‌یه‌كترى كوشتن له بان ناسنامه و ئاین و مه‌زه‌و.\nله‌وه‌ر ئه‌وه‌گ كه‌ركوك و نه‌فته‌گه‌ێ ئه‌ڕا شیعه گرنگ نییه ، كورد باێه‌د هه‌رچى زویتر سه‌روه‌خوه‌یى خوه‌ێ ئعلان بكه‌ێگ ، تا دوێر بووگ له نه‌ته‌وه‌ێ ئه‌ره‌و ك سه‌رقاڵ یه‌كترى كوشتنن ... چوێن ئه‌گه‌ر ئه‌ره‌وه‌یل وه‌ل یه‌كا ته‌با بوون و ئارام بگرن و شه‌كه‌تییان ده‌رچوگ ، سه‌رله‌نوو ڕوێ كه‌نه كوردستان و ده‌س كه‌نه ژه‌نین سازه كوێه‌نه‌گه‌ی(له زاخو تا فاو) هه‌رچه‌ن ئیمه خاس زانیم ك زاخو نه‌گ ته‌نیا دوێره له ئاره‌زوه‌یل ئیمه به‌لكم هاله ده‌یشت ئاره‌زوه‌یل و دروشمه‌یل بێ ماناێ ئیمه .. و ئه‌و وه‌خته كه‌ركوك سه‌رله‌نوو بووگه مه‌یدان جه‌نگ خانمانسوزێگ ك ته‌ڕو هشك وه‌یه‌كه‌وه سوزنێگ.\nئه‌گه‌ر له ناو ئه‌ره‌وه‌یل شیعه‌ێ عراق ئایم دانا و ئاقڵێگ بووگ باێه‌د پشتگیری دروس كردن ده‌وڵه‌ت سه‌روه‌خوه‌ێ كوردى بكه‌ێگ.. له‌وه‌ر ئه‌وه‌گ ده‌وڵه‌ت كوردی دارای په‌یوه‌ندى نزیك وه‌ل ئسرائیل (گه‌وراترین هاوپه‌یمان ئه‌مریكا له خوه‌ر هه‌ڵات ناوراس) توێه‌نێ كومه‌ك شیعه‌یل عراق بكه‌ێگ ئه‌ڕا داشتن په‌یوه‌ندی دبلوماسی وه‌ل ئسرائیل و واز كردن لاپه‌ڕه‌ێ نوێگ وه‌ل ئه‌مریكا ك تائیسه ئێران نواگیرى له به‌رقه‌رارى ئه‌و په‌یوه‌ندیه كردێه... بێجگه ئه‌وه‌یش دروس كردن ده‌وڵه‌تێگ ده‌وڵه‌مه‌ن و سه‌روه‌خوه‌ی و وه هێز شیعه توێه‌نێ نه‌خش ناوجیكه‌ر له ناونی ئێران و ئه‌مریكا بازى بكه‌ێگ ئه‌ڕا چاره‌سه‌ر كردن فه‌ره له كیشه‌یل چاره‌سه‌ر نه‌كریاگ ناونی تاران و واشنتون .. وه‌لێ ئه‌و ده‌وڵه‌ت شیعه نیاز وه‌سیاسه‌تمه‌داره‌یلێگ دێرێ ك بزانن چوێن گوچانه‌گه له ناوڕاسه‌وه بگرن و فه‌ره وه‌ره‌و ئێران یا ئه‌مریكا نزیكه‌و نه‌ون و وه‌ئارامی له ژێر ده‌سه‌ڵات هه‌ردولایان ده‌رچن و هه‌ردولا وه‌ره‌و لای خوه‌یان بكیشن.\nهه‌ڵبه‌ته بووگ ئه‌و كاره له ڕوێ (ته‌قیه)وه ئه‌نجام بگرێگ ، تا حكومه‌ت خوه‌ێ له شه‌ڕ به‌عزێ پیاوه‌یل ئاینی لا بێه‌ێێگ ك وه‌بى ئاگایی شه‌و و ڕوژ دروشمه‌یل دژایه‌تى وه‌ل ئسرائیل و زایونیزم و شه‌یتان گه‌ورا به‌رزه‌و كه‌ن.\nئه‌و دروشمه‌یله ك بێجگه وه‌هه‌ده‌ر داین خوێن و دارایی له ڕى عراق یه‌كگرتگ ئه‌ڕا شیعه نه‌ێرێ ، له لاێه‌ن وڵاته‌یل ده‌وروه‌ر (عه‌ره‌ب)ییش پێشوازى له لێ نیه‌كرێه‌ێ ، ئمجا ئه‌ڕا چه شیعه‌یل عراق دژایه‌تى ئسرائیل بكه‌ن؟ ئسرائیلى ك گشت وڵاته‌یل ئه‌ره‌و وه ئاشكرا و نهێنى ده‌و ده‌وان كه‌ن ئه‌ڕا ئه‌وه‌گ په‌یوه‌ندی وه‌لیا داشتون و هه‌مان ئه‌ره‌وه‌یل ، شیعه‌یل عراق جور لكێگ شێرپه‌نجه‌یی له له‌ش نه‌ته‌وه‌ێ ئه‌ره‌وی زانن ك بایه‌د بكه‌نرێه‌ى و بوڕێه‌ى.\nوه‌ێ شێوه ده‌وڵه‌ت شیعه توێه‌نێگ په‌یوه‌ندى نایابێگ وه‌ل ئه‌مریكا و ئسرائیل و ده‌وڵه‌ت كوردستان له گشت بواره‌یل داشتوگ و دوێرى بگرێگ له ئه‌ره‌وه‌یل و كومه‌ڵگاى دوێا كه‌فتگیان.\nوه‌لێ كیشه‌ێ سه‌ر ڕێ به‌ش به‌شه‌و كردن عراق یه‌كگرتگ (له زاخو تا فاو) مه‌سه‌له‌ێ دروس كردن ده‌وڵه‌تێگ سونیه له ناوڕاس و خوه‌رئاواێ عراق ، له‌وه‌ر ئه‌وه‌گ ئه‌و ناوچه‌یله ئیسه بوێنه‌سه زه‌ێو نه‌ختێگ ئه‌ڕا نشونماى داعش و سه‌ركردایه‌تى سیاسی به‌رجه‌سته‌ێگ نه‌ێرێن ك جێ ره‌زامه‌ندى گشت شه‌قام سونى بووگ و بتوێه‌نێ حكومه‌ت دروس بكه‌ێگ.\nوه‌لێ سوودمه‌ند سه‌ره‌كى ئێ به‌شه‌و كردنه ، كورد و شیعه‌س و باێه‌د په‌له بكه‌ن له دروس كردن ده‌وڵه‌ته‌یل خوه‌یان ، تا بتوێه‌نن سنووره‌یل وڵاته تازه‌گان له دخاڵه‌یل هه‌رێمى بپارێزن.\nئیمه جور عراقی ... ئه‌گه‌ر هه‌زاران پارچه هه‌ڵوه‌س بخوه‌نیم و سه‌دان گورانى ئه‌ڕا نیشتمان یه‌كگرتگ (له زاخو تا فاو) بچڕیم ، گشت ئه‌وانه خه‌و و خه‌یاڵن و هوێچ له ڕاسیه‌گان ئاڵشت نیه‌كه‌ێگ ... مه‌گه‌ر ڕوژێگ ك مه‌ردم به‌سره وه‌بێ ترس له سه‌ر بڕین بچنه ئه‌ڕا ئه‌نبار و مه‌ردم سه‌لاحدین وه‌بێ ترس له‌وه‌گ تومه‌ت داعش بێه‌نه لێان بچنه ئه‌ڕا عماره و هه‌ر عراقیێگ وه‌بێ ته‌حقیق و كه‌فیل بتوێه‌نێگ بچوگه ئه‌ڕا هه‌ولیر.\nخالد حه‌مزه ئه‌لحه‌مدانی


هیومان ڕایتس ۆچ: چه‌ته‌كانی تورك عه‌فرین تاڵان ده‌كه‌ن\nڕێكخراوی چاودێریی مافه‌كانی مرۆڤ (هیومان ڕایتس ۆچ) - HRW ڕایگه‌یاند كه چه‌ته‌كانی سه‌ر به توركیا عه‌فرین تاڵان ده‌كه‌ن و خانووی هاوڵاتیان خرا ده‌كه‌ن.\nلاما فه‌قیه به‌ڕێوه‌به‌ری به‌شی ڕۆژهه‌ڵاتی ناوین له ڕێكخراوی چاودێریی مافه‌كانی مرۆڤ - HRW ڕایگه‌یاند، چه‌ته‌كانی سه‌ر به توركیا ماڵی هاوڵاتیانی عه‌فرینیان تاڵان كردووه. ئاماژه‌ی بۆ ئه‌وه‌ش كرد كه هێزه‌كانی ڕژێمی سووریا ڕێگه ناده‌ن گه‌لی عه‌فرین بچنه ئه‌و هه‌رێمانه‌ی له‌ژێر كۆنتڕۆڵی ڕژێمدان.\nلاما فه‌قیه داوای له هێزه‌كانی توركیا كرد كۆتایی بێنن به تاڵانكردن و هه‌ڵوه‌شاندنی عه‌فرین. هاوكات داوای له ڕژێمی سووریاش كرد ڕێگری له هاوڵاتیانی عه‌فرین نه‌كه‌ن كاتێك ده‌یانه‌وێت ده‌ربازی هه‌رێمه‌كانی ژێر كۆنتڕۆڵی ئه‌وان بن.\nبه‌گوێره‌ی ڕاپۆرتی ڕێكخراوی چاودێریی مافه‌كانی مرۆڤ كه زانیاری له سه‌رچاوه‌كانی هه‌رێمه‌كه وه‌رگرتووه، عه‌فرینییه‌كان كه به‌شێكیان له چه‌ند گوندێكی ژێر كۆنتڕۆڵی ده‌وڵه‌تی توركیادان و به‌شێكیشیان له ناوچه‌كانی ژێر كۆنتڕۆڵی ڕژێمی سووریادان، كێشه‌ی نه‌بوونی خواردن و خواردنه‌وه‌یان هه‌یه.\nپزیشكێك به ڕێكخراوه‌كه‌ی ڕایگه‌یاندووه، له هه‌رێمی تل ڕه‌فعه‌ت گیرساونه‌ته‌وه، هه‌موو پێداویستییه‌كانیان له دوای خۆیان جێهێشتووه و له گوزه‌رانێكی خراپدان. ئه‌و پزیشكه ئاماژه‌ی بۆ ئه‌وه‌ش كردووه، به‌مه‌به‌ستی چاره‌سه‌ریی پزیشكیی هاوڵاتیانی هه‌رێمه‌كه، كلینیكێكیان كردۆته‌وه، به‌ڵام ناتوانن وه‌ڵامی پێداویستییه‌كان بده‌نه‌وه و به‌بێ ده‌رفه‌ت، بێ نان و بێ ئاو ماونه‌ته‌وه.\nڕژێم داوای به‌رتیل له عه‌فرینییه‌كان ده‌كات\nله ڕاپۆرتی ئه‌و ڕێكخراوه‌نێونه‌ته‌وه‌ییه‌دا هاتووه، ڕژێمی سووریا داوای هه‌زار دۆلار له عه‌فرینییه‌كان ده‌كات له به‌رانبه‌ر ئه‌وه‌ی ڕێگه‌یان پێبدات بچنه هه‌رێمه‌كانی ژێر كۆنتڕۆڵی ڕژێم. هاوڵاتییه‌كی عه‌فرین كه ده‌یه‌وێت بچێته شارۆچكه‌ی نوبول به ڕێكخراوه‌كه‌ی ڕاگه‌یاندووه، كاربه‌ده‌ستانی ڕژێم بۆ ئه‌و مه‌به‌سته داوای ١٥٠ هه‌زار لیره‌ی سوورییان له هه‌ر هاوڵاتییه‌كی عه‌فرین كردووه.\nله ڕاپۆرته‌كه‌دا ئاماژه بۆ ئه‌وه كراوه به‌گوێره‌ی پێوه‌ره‌كانی جه‌نگ، له كاتی جه‌نگدا لایه‌نه‌كان ناچارن ڕێگه بده‌ن هاوڵاتیانی سیڤیل ده‌ربازی ناوچه لاشه‌ڕه‌كان\_ئارامه‌كان بن.\nتاڵان، تاوانی جه‌نگه\nبه‌شێكی ڕاپۆرته‌كه‌ی ڕێكخراوی هیومان ڕایتس ۆچ بۆ لێدوانی هاوڵاتیانی عه‌فرین ته‌رخان كراوه. عه‌فرینییه‌كان ده‌ڵێن: چه‌ته‌كانی «جه‌یش ئه‌لشه‌رقیه» و «لیوا ئه‌لفه‌تح» به‌به‌رچاوی ئه‌وانه‌وه ماڵه‌كانیان تاڵان كردوون.\nڕێكخراوه‌كه ده‌ستنیشانی كردووه كه تاڵانی تاوانێكی جه‌نگه و پێویسته فه‌رمانده‌سه‌ربازییه‌كان رێگه نه‌ده‌ن پێشێلی بنه‌ماكانی شه‌ڕ بكرێن.\nکۆی سه‌ردان: 17734255


ڕیچارد نفیو لە گفتوگۆ لە گەڵ مێهر:\nئێران نەوت نەفرۆشێت بۆچی لە ڕێککه‌وتنی ناڤۆکیدا بمێنێتەوە\nڕیچارد نفیو لە سەر ئەو باوەڕەیە کە بە هۆی هاوکاری نەکردنی کۆمەڵگەی نێودەوڵەتی لە گەڵ ئەمریکا، توانایی ئەمریکا بۆ بەڕێوە بردنی گەمارۆکان و بەستنی ڕێگای هەڵاتنی ئێران کەمتر دەبێتەوە.\nبەرپرسی حەوتەنامەی دەنگی کوردستان بۆ مێهر:\nزۆربەی چاپەمەنییەکانی کوردستان خاوەن ستراتێژی دیاری کراو نین\nخاوەن ئیمتیازی حەوتەنامەی دەنگی کوردستان دەڵێت:ئەگەرچی ژمارەی چاپەمەنی، ماڵپەڕ و ڕاگەیێنەرەکانی کوردستان زیادتر لە دەیەی ڕابردووە، بەڵام لەباری کوالێتی و پڕۆفشناڵ بووندا ئاستی دابەزیوە و ستراتێژی ڕوونیان نییە.\nئەندامی مەکتەب سیاسیی ئەنساروڵڵا بۆ مێهر:\nهێزە یەمەنیەکان لە "حەدیدە" لە پێشەوەن\n"عەلی قەحوم" بە ئاماژە بەوەی کە هێزەکانی یەمەنی لە ئۆپەراسیۆنی مەیدانی لە "حەدیدە"دا دەستپێشخەرن، وتی: مارتین گریفیتس بێ لایەنانە ڕاسپاردەکانی لە یەمەن ڕاناپەڕێنێت.\nوەرگێڕێکی کورد سەرجەم بەرهەمەکانی سوهراب سپێهری دەکاته کوردی\n"هەشت کتێب" ناوی هەشت کتێبی شێعرییە و کۆ بەرهەمی شاعری بە ناوبانگی ئێرانی "سوهراب سپێهری"یە، ئەم کۆبەرهەمە لەلایەن نووسەر و وەرگێڕ توانا ئەمینه‌وە وەرگێڕدروه‌ته سەر زمانی کوردی.\nسێ شانۆی نوێم بە دەستەوەیە\nدوکتور قوتبەدین سادقی ڕایگەیاند کە ئەمساڵ لە ۳ شانۆ ئیش دەکات و تەماشاخانەی شانۆ نمایشیان دەکات.\nسەید موحسێن حەکیم لە گفتوگۆ لە گەڵ مێهر:\nعەبادی بژاردەیەکی گرینگە بۆ سەرۆک وەزیریی عێراق\nڕاوێژکاری باڵای سەرۆکی ڕەوتی حیکمەی وەتەنی عێراق لە سەر ئەو باوەڕەیە کە حەیدەر عەبادی یەکێک لە گرنگترین بژاردەکانە بۆ پۆستی سەرۆک وەزیری عێراق.\nسەرۆکی کۆنگرەی حیکمەی نیشتمانی عێراق بۆ مێهر:\nبێ متمانەیی گرووپە سیاسییەکانی عێراق، هۆکاری سەرهەڵدانی کێشەکانی هەڵبژاردنە\nشێخ حەمید مەعلە ساعێدی پێی وایە کە ٤ هۆکار بوونەتە هۆی سەرهەڵدانی کێشەگەلێک لە بواری هەڵبژاردنەکانی عێراق و پێویستیی بژاردنەوەی دەستیی دەنگەکان و هەندێک بە کارشکێنیی خۆیان لەو بوارەدا، هەڵبژاردنەکانیان بەرەوڕووی گومان کردۆتەوە.\nدەمیرتاش له گفتوگۆ لەگەڵ مێهر:\nببمە سەرۆک کۆمار دەستێوەردان لە وڵاتانی دراوسێ ناکەم/ ئێمە لقی سیاسی پەکەکە نین\nسەلاحەدین دەمیرتاش وتی لە ئەگەری سەرکەوتنی لە هەڵبژاردنەکان و بوونی بە سەرۆک کۆماری تورکیا کۆتایی بە سیاسەتی ئیمپریالیستیی ئەنقەرە لە ئێران و سووریا و عێراقدا دەهێنیت.\nئه‌ندامی باڵای لیستی سائیرونی عێراق له گفتوگۆ له‌گه‌ڵ مێهر:\nسه‌در په‌یوه‌ندی باشی له‌گه‌ڵ ئێران هه‌یه/له‌گه‌ڵ ئه‌مریکای داگیرکار دانوستان ناکه‌ین\nجه‌عفه‌ر موسه‌وی جه‌ختی کرد که به‌ستێنه‌کان بۆ شه‌ڕی دژ به گه‌نده‌ڵ و خزمه‌ت کردن به خه‌ڵکی عێراق ئاماده بووه و ئه‌مه‌ش یه‌که‌مایه‌تی لیستی سائیرونه.\nبەربژاری سەرۆک کۆماریی تورکیا بۆ مێهر:\nئەسەد بانگهێشتی ئەنقەرە دەکەم/گوێ بە گەماڕۆکانی سەر ئێران نادەم\nدۆغۆ پرینچیک، سەرۆکی حزبی وەتەنی تورکیا وتی: بۆ پەرەدان بە پەیوەندی نێوان تورکیا و سووریا هیچ ئاستەنگێکم نییە و هەوڵ دەدم بۆ ئەم کارە.\nبه‌ربژاری سه‌رۆک کۆماریی تورکیا له گفتوگۆ له‌گه‌ڵ مێهر:\nیه‌که‌مایه‌تی ئێمه هاوکاری کردن له‌گه‌ڵ وڵاتانی ناوچه‌که‌یه\nته‌مه‌ل کاراملا ئۆغڵو ئاماژه‌ی دا که ئیسڕائیل قه‌یرانه‌کانی ناوچه‌که‌ی دروست کردووه، جه‌ختی کرد: داگیرکه‌ران و زایۆنییه‌کان له ناوچه‌که موسوڵمانه‌کان له دژی یه‌کتر به کار دێنن و له قه‌یرانه‌کان سوود ده‌به‌ن.\nئایەتوڵڵا سیستانی باوکانە دەڕوانێتە هەڵبژاردنەکانی عێراق\nهەیسەم خزاعی مامۆستای زانکۆ و شرۆڤەکاری عێراقی بە ئاماژە بەوەی کە هەڵێستی ئایەتوڵڵا سیاستانی هەمبەر بە هەڵبژاردنەکانی عێراق باوکانەیە، ڕایگەیاند کە پشک‌خوازی لە دژی دیموکراسییە.\nنوێنه‌رێک له پارلمانی سووریا:\nجێگیر کردنی هێزه عه‌ره‌بییه‌کان له سووریا داگیرکارییه\nیه‌کێک له نێونه‌ره‌کانی پارلمانی سووریا ڕایگه‌یاند که جێگیر کردنی هێزه عه‌ره‌بییه‌کان له سووریا حوکمی داگیرکاری هه‌یه و ده‌میشق هه‌رگیز به‌م شته ڕازی نابێت.\nئەمین حەتیت لە گفتوگۆ لە گەڵ مێهر:\nئەمریکا لە هێرش بۆ سەر سووریا نەگەیشتە ئامانجەکەی\nکارناسی پرسی سیاسی – سەربازی لوبنانی بە وتنی ئەوەی کە ئەمریکا لە گەیشتن بە ئامانجەکەی لە هێرش بۆ سووریا شکستی هێنا، وتی: ڕیاز زیاتر لە ٢ ملیار دۆلاری بۆ دابین کردنی تێچووەکانی ئەو هێرشە خەرج کرد.\nشیرین هانتر لە وتووێژ لە گەڵ مێهر:\nئامانج لە هێرش بۆ سووریا هیوابەخشین بە دژبەرانی ئەسەد بوو\nمامۆستای زانکۆی جۆرج تاونی ئەمریکا لە سەر ئەو باوەڕەیە کە ئامانج لە هێرش بۆ سەر سووریا هیوابەخشین بە دژبەرانی ئەسەد بوو و نیگەرانی لە پێکدادان لە گەڵ ڕووسیا هۆی کەم بوونی ڕێژەی هێرشەکان بوو.


🏰 ئەشکەوتی قوری قەڵا Места\n📅 Добавлен Dec 9 2008 10:49AM\n👁 Этот пункт был просмотрен раз 5,571\nگەورەترین ئەشکەوتی ئاوی ئاسیایە، کەوتووە 87 کم.ی ب [ Больше... 👁] ✖ ✖ 0 2 ✔ 99% ✍ H.B. 9-12-2008 10:49:39\n👪 عەرەبی هاوردە Клан - племя - секта\n📅 Добавлен Jun 13 2017 10:38AM\n👁 Этот пункт был просмотрен раз 7,998\nدەستەواژەیەکی سیاسییە، بەو عەرەبانە دەگوترێت کە لە [ Больше... 👁] ✖ ✖ 0 10 ✔ 99% ✍ H.B. 13-6-2017 10:38:14\n☂ گرووپی دوانزە سوارەی کوردستان Стороны и организации\n📅 Добавлен Aug 17 2017 11:38PM\n... [ Больше... 👁] ✖ ✖ 1 0 ✔ 80% ✍ H.B. 17-8-2017 23:38:19


هه‌ندێك له‌و فه‌رموودانه‌ى كه سه‌باره‌ت به چاكه‌ى مانگى موحه‌رِه‌م هاتوون له گه‌ڵ هه‌ندێك له بیدعه‌كانى ئه‌م مانگه - كوردی سۆرانی - عه‌دنان بارام\nنوسـه‌ر : عه‌دنان بارام\nDOC 645 KB 2019-05-02\nPDF 281.4 KB 2019-05-02\nهه‌ندێك له‌و فه‌رموودانه‌ى كه سه‌باره‌ت به چاكه‌ى مانگى موحه‌رِه‌م هاتوون له گه‌ڵ هه‌ندێك له بیدعه‌كانى ئه‌م مانگه\nإن الحمد لله نحمده ونستعينه ، ونستغفره ، ونعوذ بالله من شرور أنفسنا ومن سيئات أعمالنا ، من يهده الله فلا مضل له ، ومن يضلل فلا هادي له ، وأشهد أن لا إله إلا الله [ وحده لا شريك له ] ، وأشهد أنّ محمداً عبده ورسوله ... أما بعد : به پشتیوانى خواى په‌روه‌ردگار له‌م كورته باسه‌دا هه‌وڵده‌درێت هه‌ندێك له‌و فه‌رموودانه بخرێته رِوو كه سه‌باره‌ت به چاكه‌ى مانگى موحه‌رِه‌م هاتوون ، و پاشان هه‌ندێك له‌و حوكمانه‌ى كه لێیانه‌وه وه‌رده‌گیرێت ، و به‌دواى ئه‌وه‌شدا ئاماژه دان به هه‌ندێك له‌و بیدعانه‌ى كه له‌م مانگه‌دا بڵاوبوونه‌ته‌وه ، به هۆى ده‌مارگیرى و نه‌زانینه‌وه به ناو موسڵمانادا ، له‌و فه‌رموودانه‌ش :\n1 ـ له ( أبو هريرة ) ( رضي الله عنه ) ده‌گێرِنه‌وه كه فه‌رموویه‌تى : پێغه‌مبه‌رى خوا ( صلى الله علیه وسلم ) فه‌رموویه‌تى : " أفضل الصيام بعد رمضان ، شهر الله المحرم ... " ( رواه الإمام أحمد في مسنده ( 2/ 303) ، و رواه مسلم في صحيحه (3/821) كتاب الصيام ، حديث رقم : 1163 ، و رواه أبو داود في سننه (2/ 811) كتاب الصوم ، حديث رقم : 2429 ، و رواه الترمذي في سننه مختصراً (2/12) أبواب الصوم ، حديث رقم : 737 ، و قال : حديث حسن ، و رواه النسائي في سننه (3/206، 207) باب قيام الليل ، و رواه ابن ماجه في سننه (1/554) كتاب الصيام ، حديث رقم : 1742 ) .\nواته : باشترینى رِۆژووه‌كان دواى رِۆژووى رِه‌مه‌زان رِۆژووى مانگى موحه‌رِه‌مه .\n2 ـ وه له ( ابن عباس ) ( رضي الله عنه ) ده‌گێرِنه‌وه كه فه‌رموویه‌تى : پێغه‌مبه‌رى خوا (صلى الله علیه وسلم ) كۆچى كرد بۆ مه‌دینه بینى گاوره‌كان ( الیهود ) عاشورا به رِۆژوو ده‌بن ، ئه‌ویش فه‌رمووى : " ما هذا ؟ " ئه‌مانه بۆچى به رِۆژوو ده‌بن ؟ پێیان فه‌رموو : ئه‌مه رِۆژێكى پیرۆزه ، ئه‌مه ئه‌و رِۆژه‌یه كه خواى په‌روه‌ردگار به‌نى ئیسرائیلى له ده‌ستى دووژمنه‌كه‌یان رِزگار كرد ، پێغه‌مبه‌ر ( موسى ) ش تیدا به رِۆژوو بووه ، ئه‌ویش فه‌رمووى : " فأنا أحق بموسى منكم ، فصامه وأمر بصيامه " ، واته : من له پێشترم له ئێوه به موسى ، بۆیه به رِۆژوو بوو تیایدا ، فرمانیشى كرد به رِۆژوو گرتنى . ( متفق عليه : رواه البخاري في صحيحه مع فتح الباري (4/244) كتاب الصوم ، حديث رقم : 2004 ، واللفظ له ، و رواه مسلم في صحيحه (2/795) كتاب الصيام ، حديث رقم :1130 ) .\n3 ـ هه‌روه‌ها له ( ابن عباس ) ( رضي الله عنه ) ده‌گێرِنه‌وه كه فه‌رموویه‌تى : : " مَا رَأَيْتُ النَّبِىَّ ( صلى الله عليه وسلم ) يَتَحَرَّى صِيَامَ يَوْمٍ فَضَّلَهُ عَلَى غَيْرِهِ ، إِلاَّ هَذَا الْيَوْمَ يَوْمَ عَاشُورَاءَ وَهَذَا الشَّهْرَ . يَعْنِى شَهْرَ رَمَضَانَ " واته : نه‌مبینیوه پێغه‌مبه‌رى خوا ( صلى الله علیه وسلم ) به‌دواى رِۆژێكدا گه‌رِابێت بۆ رِۆژوو گرتنى ـ كه به پێشترى دانابێت له رِۆژه‌كانى تر ـ ئه‌م رِۆژه نه‌بێت ـ كه رِءژى عاشورایه ـ و ئه‌م مانگه ، كه مانگى رِه‌مه‌زانه . ( رواه البخاري في صحيحه مع فتح الباري (4/245) كتاب الصوم ، حديث رقم : 2006 ، و رواه مسلم في صحيحه (2/797) كتاب الصيام ، حديث رقم : 1132 ) .\n4 ـ وه له ( أبو قتادة ) ( رضي الله عنه ) ده‌گێرِنه‌وه كه فه‌رموویه‌تى : پێغه‌مبه‌رى خوا ( صلى الله علیه وسلم ) فه‌رموویه‌تى : " ... ، وصيام يوم عاشوراء أحتسب على الله أن يكفِّر السنة التي قبله " واته : وه رِۆژووى رِۆژى عاشوراش داواكارم له لاى خواى په‌روه‌ردگار تاوانى ساڵكى پێش خۆى بسرِێته‌وه . ( رواه أحمد في مسنده ( 5/ 296 ، 297 ) ، و رواه مسلم في صحيحه (3/818 ، 819) كتاب الصيام ، حديث رقم : 1163 ، و رواه أبو داود في سننه (3/ 818، 819) كتاب الصيام ، حديث رقم : 3435 ) ، و رواه الترمذي في سننه مختصراً (3/136) أبواب الصوم ، حديث رقم : 749 ، و رواه ابن خزيمة في صحيحه (3/ 288) أبواب صوم التطوع ، حديث رقم : 2087 ) .\n5 ـ هه‌روه‌ها له ( ابن عباس ) ( رضي الله عنه ) ده‌گێرِنه‌وه كه فه‌رموویه‌تى : " ئه‌و كاته‌ه كه پێغه‌مبه‌رى خوا ( صلى الله علیه وسلم ) رِۆژى كه رِۆژووى عاشوراى گرت ، و فرمانى كرد به رِۆژوو گرتنى ، پێیان ووت : ئه‌ى پێغه‌مبه‌رى خوا ! ئه‌مه رِۆژێكه گاور و خاچ په‌رستان به گه‌وره‌ى داده‌نه‌ن ، پێغه‌مبه‌رى خواش ( صلى الله علیه وسلم ) فه‌رمووى : " فإذا كان العام المقبل ، إن شاء الله ، صمنا اليوم التاسع " ، ئه‌گه‌ر ساڵى داهاتوو دا بێت ، رِۆژى نۆیه‌میش به رِۆژوو ده‌بین . رِاوى ده‌ڵێت : ساڵى داهاتوو به‌سه‌ردا نه‌هات پێغه‌مبه‌رى خوا ( صلى الله علیه وسلم ) كۆچى دواى كرد . وه له رِیوایه‌تێكى تردا هاتووه : " لئن بقيت إلى قابل لأصومن التاسع " ( رواه الإمام أحمد في مسنده ( 1/ 236) ، و رواه مسلم في صحيحه (2/797 ، 798) كتاب الصيام ، حديث رقم : 1134 ، و رواه أبو داود في سننه (2/818 ، 819) كتاب الصوم ، حديث رقم : 2445 ، و رواه ابن ماجه في سننه (1/552) كتاب الصيام ، حديث : 1736 ) .\nله كۆى ئه‌م فه‌رموودانه ئه‌وه‌مان بۆ ئاشكرا ده‌بێت كه : گرتنى رِۆژوو له‌م مانگه‌دا به گشتى سوننه‌ته ، و به باشترین رِۆژووش داده‌نرێت له نێو مانگه‌كانى ترى سالڕ جگه له مانگى رِه‌مه‌زان نه‌بێت ، به تایبه‌ت رِۆژى ده‌یه‌مى كه پێی ده‌ووترێت عاشورا ، پێغه‌مبه‌رى خواش له رِۆژانى تر زیاتر به‌دوایدا گه‌رِاوه ، و خێره‌كه‌شى سرِینه‌وه‌ى تاوانى ساڵێكى پێش خۆیه‌تى ، نۆیه‌میشى له گه‌ڵدا ده‌گیرێت بۆ پێچه‌وانه بوونه‌وه‌ى گاور و خاچ په‌رستان ، حیكمه‌ت و بۆنه‌ى به رِۆژوو بوون تێدا بریتیه له رِزگار كردنى خواى په‌روه‌ردگار بۆ به‌نى ئیسرائیل له ده‌ستى دووژمنه‌كه‌یان كه فیرعه‌ونى سه‌كه‌ش و دارو ده‌سته‌كه‌ی بوون .\nله‌و بیدعانه‌ش كه له‌م مانگه‌دا داهێنراوون، كردنى ئه‌م مانگه ـ به تایبه‌ت رِۆژى عاشورا ـ به مانگ و رِۆژى خه‌مبارى له لایه‌ن شیعه‌كانه‌وه :\n* له‌و بیدعه و تازه‌گه‌ریانه‌ى كه داهێنراون له‌م مانگه‌دا : رِێگرتن له خۆ رِازاندنه‌وه شه‌رعیه‌كان له‌م مانگه‌دا ، بۆیه ده‌بینین ئافره‌تان واز له خۆرِازاندنه‌وه‌كانیان دێنن وه‌كو چاو رِه‌شتن ، و خه‌نه‌دان ، و جل و پۆشاكى جوان ... هتد ، و ئافره‌تان بگره پیاوانیش جلى رِه‌ش له به‌ر ده‌كه‌ن !!!\n* هه‌ندێك له خه‌ڵك واز له خواردنى گۆشت ئه‌هێنن له‌م مانگه‌دا !!!!\n* گرێبه‌ندى ژنخوازى ( عقد الزواج ) و نان دانى شایش ( الوليمة ) له‌م مانگه‌دا به‌حه‌رام دا ده‌نرێت !!! و تازه بووكیش له مێرده‌كه‌ى قه‌ده‌غه ده‌كرێت با كاتێكى كه‌میش به سه‌ر گواستنه‌وه‌كه‌یدا رِۆشتبێت !!!\n* كۆرِى ماته‌مینى و ته‌عزیه و له رِوومه‌ت دان ، و له سینه دان ، و یه‌خه دادرِین شیوه‌ن كردن زۆر زۆر ده‌بێت !!!\n* به‌یداخ و په‌رچه‌مى رِه‌نگاو نووسراوى شركى تێیدا زۆر ده‌بێت .\n* ئه‌و منداڵه‌ش كه له‌م مانگه‌دا له دایك ببێت به شووم و نه‌نگ به‌خت خراپ داده‌نرێت !!\nپێشه‌وا و شێخى پایه به‌رزى ئیسلام ( ابن تيمية ) فه‌رموویه‌تى : : (( وصار الشيطان بسبب قتل الحسين ( رضي الله عنه ) يحدث للناس بدعتين : بدعة الحزن والنوح يوم عاشوراء ، من اللطم والصراخ ، والبكاء ، والعطش ، وإنشاء المراثي ، وما يفضي إلى ذلك من سبّ السلف ولعنهم ، وإدخال من لا ذنب له مع ذوي الذنوب ، حتى يسب السابقون الأولون ، وتقرأ أخبار مصرعه التي كثير منها كذب ، وكان قصد من سن ذلك ، فتح باب الفتنة والفرقة بين الأمة ، فإن هذا ليس واجباً ولا مستحباً باتفاق المسلمين ، بل إحداث الجزع و النياحة للمصائب القديمة ، من أعظم ما حرمه الله ورسوله ( صلى الله عليه وسلم ) )) . ( يراجع : منهاج السنة النبوية : 2 / 322 ، 323 ) .\nواته : شه‌یتانیش به‌هۆى كوشتنى ( حسین ) ه‌وه ( رضي الله عنه ) دوو بیدعه‌ى له ناو خه‌ڵكدا هێنا كایه‌وه : بیدعه‌ى غه‌مبارى و شیوه‌ن كردن له رِۆژى عاشورادا ، له له رِوومه‌ت دان ، و هات و هاوار كردن ، و گریان ، و خۆتینوو كردن ، و سازدانى كۆرِى ماته‌مینى ، و ئه‌وه‌ش كه به هۆى ئه‌وه‌وه ده‌بێت له قسه‌كردن به سه‌له‌ف و له‌عنه‌ت لێكردن ، و ته‌نانه‌ت ئه‌وانه‌ش كه هیچ تاوانیان نیه له‌و كاره‌دا له گه‌ڵ تاوانبارات تێكه‌ڵ ده‌كرێن ، تاكو ده‌گاته قسه‌كردن و جنێو دان به هاوه‌ڵه پێشینه‌كانى ئه‌م ئوممه‌ته ، و چه‌نده‌ها هه‌واڵ بڵاوده‌كێته‌وه كه زۆرى درۆیه ، نیتى ئه‌وانه‌ش كه دایانهێناوه نانه‌وه‌ى فیتنه و دووبه‌ره‌كیه له نێو ئوممه‌تى ئیسلامیدا ، ئه‌مانه‌ى كه ده‌كرێن نه واجبن و نه‌ش سوننه‌تن به یه‌ك ده‌نگى موسڵمانان ، به‌ڵكو دروست كردن و ئه‌نجامدانى ئه‌و جۆره نارِه‌زاى ده‌ربرِین ، و شیوه‌ن كردنه بۆ موسیبه‌تى كۆن له گه‌وره‌ترینى ئه‌و شتانه‌یه كه خواى په‌روه‌ردگار و پێغه‌مبه‌ره‌كه‌ى ( صلى الله علیه وسلم ) قه‌ده‌غه و حه‌رامى كردوون . كردنى ئه‌م مانگه ـ به تایبه‌ت رِۆژى عاشورا ـ به مانگ و رِۆژى خۆشى له لایه‌ن نه‌واصيبه‌كانه‌وه :\nله باسى پێشوودا باسى هه‌ندێك بیدعه كرا كه له لایه‌ن شیعه‌كانه‌وه داهێنراون ، لێره‌شدا باسى ئه‌و بیدعانه ده‌كه‌ین ده‌كرێت كه له لایه‌ن نه‌واصيبه گومرِاكانه‌وه له دژى شیعه‌كاندا داهێنراوون ، له‌وانه‌ش : كردنى ئه‌م مانگه به مانگى خۆشى و ده‌ربرِینى شادى !!! چه‌نده‌ها ووته و هۆنراوه‌یان له ده‌ربرِینى خۆشیدا نووسیوه‌ته‌وه له‌م مانگه‌دا ، بۆیه ده‌بینین چاو رِه‌شتن ، و خه‌نه‌كردن ، و فراونكردنى نه‌فه‌قه له سه‌ر ماڵ و منداڵیان ، و لێنانى خواردنى زۆر هه‌روه‌كو چۆن له بۆنه و چه‌ژنه‌كاندا ئه‌نجام ده‌درێت !!! ئه‌و ناصيبانه رِۆژى عاشورا به جه‌ژن ده‌زانن هه‌روه‌كو هه‌موو جه‌ژنه‌كانى تر !! ( يراجع : مجموع فتاوى شيخ الإسلام ابن تيمية : 309 ، 310 ) .\nپێشه‌وا و شێخى پایه به‌رزى ئیسلام ( ابن تیمیه ) فه‌رموویه‌تى : وكانت الكوفة بها قوم من الشيعة المنتصرين للحسين ( رضي الله عنه ) ، ... ، وقوم من الناصبة المبغضين لعلي ( رضي الله عنه ) وأولاده ، ... ، فأحدث أولئك الحزن ، وأحدث هؤلاء السرور ، و هذه بدعة أصلها من المتعصبين بالباطل على الحسين ( رضي الله عنه ) ، وتلك بدعة أصلها من المتعصبين بالباطل له ، وكل بدعة ضلالة ، ولم يستحب أحد من الأئمة الأربعة وغيرهم لا هذا ولا هذا ، ولا في شيء من استحباب ذلك حجَّة شرعية ( يراجع : منهاج السنة النبوية : 3 / 323 ) .\nواته : له شارى كوفه‌دا كۆمه‌ڵك هه‌بوون سه‌رخه‌ر و پشتیوانى ( حسین ) بوون ( رضي الله عنه ) ، كۆمه‌ڵێكیش هه‌بوون له‌وانه‌ى كه رِقیان له ( علی ) ( رضي الله عنه ) و كورِه‌كانى بوو !!! بۆیه ئه‌وانه‌یان خه‌مبارى و ماته‌میان داهێنا ، و ئه‌مانه‌ش دڵخۆشى و شادومانى ، كه ئه‌مه‌یان بیدعه‌ى ئه‌و كه‌سانه‌یه كه به ناحه‌ق رِقیان له ( حسین ) ه ( رضي الله عنه ) ، و ئه‌وه‌شیان بیدعه‌یه‌كه له لایه‌ن ئه‌وانه‌وه داهێنراوه كه ده‌مارگیرى نارِه‌وایان هه‌یه بۆى !!! هه‌موو بیدعه‌یه‌كیش گومرِاییه ، و ئه‌وه‌ش بزانه كه هیچ یه‌كێك له چوار پێشه‌واكه‌ى ئیسلام نه ئه‌مه و نه ئه‌وه‌شیان به سوننه‌ت دا نه‌ناوه ، و هیچ به‌ڵگه‌یه‌كیش نیه له سه‌ر سوننه‌تى هیچ شتێك له‌وانه‌ى كه باس ده‌كرێن .\n8 ى / موحه‌رِه‌م / 1429 ك\nئاماده‌كردنى : مامۆستا عدنان بارام\nهه‌ندێك له‌و ئاداب و ڕه‌وشتانه‌ی كه پێویسته حاجیانی ماڵی خودا پێش ئه‌وه‌ی بكه‌ونه ڕێ له‌وڵاتی خۆیان ڕه‌چاوی بكه‌ن


تورکیا ئامادەیە ناوبژیڤانیی ئێران و ئەمریکا بکات\nسەرۆک کۆماری تورکیا لە ویستی وڵاتەکەی بۆ ناوبژیڤانیی نێوان ئێران و ئەمریکا هەواڵی دا.\nهەڵوێستی ڕقەبەرانەی بۆڵتۆن لە دژی ئێران بەردەوامە\nڕاوێژکاری ئەمنی نیشتمانیی ئەمریکا بەردەوامە لە درێژەدان بە هەڵوێستە دژبەرانەکانی لە دژی ئێران.\nنوێنەری تایبەتی ئەمریکا بۆ کاروباری ئێران :\nواشنتۆن حەز به چاککردنەوەی پەیوەندییەکانی لە گەڵ تاران دەکات\nنوێنەری تایبەتی ئەمریکا بۆ کاروباری ئێران بە خستنەڕووی پاگەندەیەکی چەواشەکارانە ئیدعای کرد: واشنتۆن حەز بە چاککردنەوەی پەیوەندییەکانی لە گەڵ ئێران دەکات.\nترامپ ئامادەی دانوستانی بێ پێش مەرج لەگەڵ ئێرانە\nمایک پەنس، جارێکی دیکە بە ئاماژە بەوەی کە سەرۆک کۆماری ئەمریکا ئامادەی دانوستانی بێ پێش مەرج لەگەڵ ئێرانە ، پاگەندی کرد واشنتۆن ڕێگە نادات تاران دەستی بە چەکی ناڤۆکی بگات.


ئێستا نیوز - خولی یانە پاڵەوانەکانی ئەوروپا دەستپێدەکات\nخولی یانە پاڵەوانەکانی ئەوروپا دەستپێدەکات\n2017/09/12 7:47 PM -\nئەمڕۆ یارییەکانی قۆناخی کۆمەڵەکان لە خولی یانە پاڵەوانەکانی ئەوروپا بە هەشت یاری بەهێز دەستپێدەکات و بە گەڕانەوەی یانە بەهێزەکان ئەمساڵ چامپیۆنزلیگێکی جیاواز دەبینرێت، سەرجەم یارییەکان لە کاژێر 21:45 بە کاتی باشووری کوردستان بەڕێوەدەچێت.\nلە کۆمەڵەی یەکەمدا دوو یاریی بەڕێوەدەچن، بێنفیکا لە پۆرتوگال میوانداری سێسکا مۆسکۆی رووسی دەکات و لە یاری دووەمی ئەم کۆمەڵەیەشدا، جارێکی دیکە مانچێستەر یونایتدی ئینگلیزی لە چامپیۆنزلیگ دەبینەوە، کاتێک لە یاریگای خۆیدا رووبەڕووی بازلی سویسری دەبێتەوە، یانەکەی مۆرینیۆ لە وەرزی رابردوودا بەشدارینەکرد و ئەمساڵیش سپێشەڵ وەن دەڵێت، تەنیا بۆ بەشداریکردن لێرە نین و دەمانەوێت ئەنجامی بەرچاومان هەبێت.\nلە کۆمەڵەی دووەمدا، سێڵتیک رووبەڕووی پاریس سانجێرمان دەبێتەوە لە سکۆتلەندا، پاریسییەکان لەم چەند یارییەی رابردوودا پیشانیاندا کە ئەمساڵ دەبنە یانەیەکی تۆقێنەر و ئامانجی یەکەمیان چامپیۆنزلیگە، لە یاری دووەمیشدا بایرن میونشنیش بەرامبەر ئاندێرلەخت یاریدەکات و بەهۆی ئاست و ئەنجامی بایرن، پێناچێت یانە باڤارییەکە لەم یارییەدا هیچ کێشەیەکی بۆ درووستببێت.\nهەردوو یانەی چێڵسی و قاراباخ ئاگدامیش لە کۆمەڵەی سێیەمدا یاریدەکەن، چێڵسیش ئەمساڵ بە بەرگێکی نوێوە بەشدارە، دوای ئەوەی لە وەرزی رابردوودا بەشدارینەکرد وبووە پاڵەوانی پرێمەرلیگ، دەیەوێ هەر لەم یارییەدا ئاستی خۆی پیشانبدات و ئامادەیی خۆی بۆ یارییەکان رابگەیەنێت، یاری دووەمی ئەم کۆمەڵەیەش لە نێوان رۆما و ئاتلێتیکۆ مەدریددا دەبێت، کە یەکێک دەبێت لە یارییە بەهێزەکان، چونکە هەردوو یانە لە خولی نێوخۆییدا ئاست و ئەنجامیان باشە و ئاستیشیان تا ڕادەیەک لە یەکدییەوە نزیکە.\nلە کۆمەڵەی چوارەمیش، ئۆڵۆمپیاکۆس و سپۆرتینگ لێشبۆنا لە یاری یەکەمی ئەم کۆمەڵەیەدا رووبەڕووی یەکد دەبنەوە.\nلە بەهێزترین یاری و لە دوایین یاریشدا یاریگای کامپ نۆو یاری نێوان بارسێلۆنا و یوڤێنتوس لەخۆدەگرێت، ئەم یارییەش بەهۆی ئاستی بەرزی هەردوو یانە و یاریزانانی هەردوولا پێدەچێت بەهێزترین و گەرمترین یاری ئەم گەڕەی خولی یانە پاڵەوانەکانی ئەوروپا بێت.\nئەم بابەتە 809 جار خوێندراوەتەوە


botan 28/01/2020 - 11:19 بڵاوکراوەتەوە لە كوردستانی\nبه‌یانى ئه‌مڕۆ سێ شه‌ممه (28-1-2020) ته‌رمى هاوڵاتییه‌كى ده‌ڤه‌رى ئاكرێ گه‌یه‌ندرایه‌وه كه‌سوكارى ، پاش ئه‌وه‌ى له بۆردومانى فڕۆكه‌كانى توركیا شه‌هید بووبوو ، هه‌ر له‌م رووداوه‌ش هاوڵاتییه‌كى تر برینداربووبوو .\nبرایه‌كى ئه‌و هاوڵاتییه شه‌هیده ، به "دیجیتاڵ میدیاى سپێده "ى رایگه‌یاند :" دوێنێ دوو شه‌ممه ، براكه‌م له‌گه‌ڵ شه‌ش كه‌سى تر روویان له زه‌وییه كشتوكالییه‌كانى خۆیان كردبوو ، ئه‌ویش مه‌به‌ستى به‌سه‌ركردنه‌وه‌ى ره‌ز و باخى سماق ، كه له‌م شوێنه هه‌یانه " .\nئاماژه‌ى بۆ ئه‌وه‌شكرد " فڕۆكه‌كانى توركیا بۆردومانى ئه‌و ناوچه‌یه‌یان كردووه و به‌م هۆیه‌ش براكه‌م به ناوى (سه‌عید حه‌بیب ) شه‌هید بووه و ، هاوڵاتییه‌كى تریش به ناوى (نزار شه‌عبان ) بریندار بووه " .\nئه‌و هاوڵاتییه دووپاتیكرده‌وه " ئێمه بڕوامان وانیه په‌كه‌كه له‌م شوێنه بوونیان هه‌بێت " ، داواوشى له حكومه‌ت كرد ، حه‌قى ئه‌و شه‌هید بستێنن و ، بواریش به فڕۆكه‌كانى توركیا نه‌درێت ، چیتر ئه‌م ناوچه‌یه بۆردومان بكات " .\nجێگه‌ى باسه ، دوێنێ حه‌وت هاوڵاتیانى گوندى (سرانى ) روویان له زه‌وییه كشتوكاڵییه‌كانى خۆیان كردبوو ، به‌ڵام له‌لایه‌ن فڕۆكه‌كانى توركیا كرانه ئامانج و ، تاكو ئێواره‌ى دوێنێش كه‌سوكاریان ئاگادارى بۆردومانه‌كه نه‌بووبوون ، ئه‌ویش به‌هۆى نه‌بوونى هۆكارى په‌یوه‌ندیكردن .\nله پاش ئاگاداركرانه‌وه‌ى كه‌سوكاریان ، شه‌وى رابردوو گه‌یشتووه‌نه‌ته شوێنى بۆردومانه‌كه و ، ده‌ركه‌وتووه كه هاوڵاتییه‌ك شه‌هید بووه و یه‌كێكى تریش برینداربووه ، برینداره‌كه‌ش بۆ نه‌خۆشخانه‌ى فریاكه‌وتنى شارى دهۆك گوازاروه‌ته‌وه " .\n"ئه‌بو دیس " ئه‌و پایته‌خته‌ى له‌لایه‌ن تڕه‌مپ پێشنیار كراوه و فه‌له‌ستینییه‌كانیش ره‌تیده‌كەنەوە\nكه‌ركوك.. داعش په‌لامارى خاڵێكى سه‌ربازى سوپاى عێراق ده‌دات


چۆن توانا و بیركردنه‌وه‌ی منداڵ گه‌شه‌پێبده‌ین | ماڵپەری قورئانی پیرۆز\nشه‌هله عه‌بدوڵڵا ـ توێژه‌ری كۆمه‌ڵایه‌تی....خوێندنه‌وه جگه له كتێبی قوتابخانه......خوێندنه‌وه‌ی كتێبی تر جگه له كتێبه‌كانی پڕۆگرامی قوتابخانه وایلێده‌كات بخوێنێته‌وه و بۆ خۆی لێكۆڵینه‌وه بكات, و بۆ منداڵ پێویسته، سه‌ره‌تا ده‌بێت فێربكرێت چۆن ده‌توانێت سوودی لێوه‌ربگرێت، به‌تایبه‌تی ئه‌و كتێبانه‌ی كه بۆ منداڵ پێویسته وه‌كو (فه‌رهه‌نگی وشه و چیرۆك).\nكتێب و منداڵ\nگومان له‌وه‌دانییه كه خوێندن پێویستییه‌كی حه‌تمییه. ئێستا كاتی ئه‌وه هاتووه كه كتێبخانه‌یه‌ك بۆ منداڵه‌كانمان بنیاتبنێین و منداڵه‌كه‌نمان هانبده‌ین له‌گه‌ڵمان بێن بۆ كتێبخانه بۆ ئه‌وه‌ی خۆی كتێب هه‌ڵبژێرێت.\nبواره‌كانی خوێندنی منداڵ له قوتابخانه\nبه‌و پێیه‌ی كه قۆناغی سه‌ره‌تایی یه‌كه‌م قۆناغی خوێندنی منداڵه. گرنگی تایبه‌تی خۆی هه‌یه و كاریگه‌ری له‌سه‌ر چاره‌نووسی ده‌بێت بۆ سه‌ركه‌وتنی له وانه‌كاندا، ده‌بێت ڕه‌چاوی ئه‌م خاڵانه‌ی لای خواره‌وه بكرێت :-\n1- نابێت به‌رده‌وام منداڵ له كه‌وتن و شكستخواردن له وانه‌كانیدا بترسێنین. ترس له كه‌وتن و شكست ڕێگره له سه‌ركه‌وتنه‌كانی و وایلێده‌كات له پرسیار و لێكۆڵینه‌وه بترسێت.\n2-ئه‌گه‌ر منداڵ له‌وانه‌یه‌كدا گرفتی هه‌یه و تیایدا لاوازه, ده‌بێت به هاوكاری مامۆستاكه‌ی هه‌وڵ بۆ چاره‌سه‌ركردنی بده‌ین بۆ ئه‌وه‌ی ڕۆژ به ڕۆژ لاوازییه‌كه‌ی زیاتر نه‌بێت.\n3- منداڵ ده‌بێت فێری ئه‌وه‌بێت كه هه‌موو مرۆڤێك له‌وانه‌یه بۆ گه‌یشتن به مه‌به‌ست و ئامانجی, ڕووبه‌ڕووی گیروگرفت بێته‌وه و به‌په‌له نه‌گاته ئامانجه‌كه‌ی, له‌به‌ر ئه‌وه‌ی له كاتی شكستخواردندا ده‌بێت هه‌وڵی دووباره بداته‌وه و تووشی دڵساردی و بێهیوایی نه‌بێته‌وه .\n4- پێش ئه‌وه‌ی منداڵه‌كه‌مان سه‌رزه‌نشتبكه‌ین به‌وه‌ی كه له شتێكدا شكستیخواردووه, ده‌بێت هانبده‌ین بۆ ئه‌وه‌ی سه‌ركه‌وتن به ده‌ستبهێنێت بۆ ئه‌وه‌ی بڕوا و متمانه به‌خۆبوون لای منداڵ لاوازنه‌بێت .\n5- هه‌موو ڕۆژێك چه‌ند خوله‌كێك ته‌رخانبكه‌ن بۆ ئه‌وه‌ی به ته‌نهایی له گه‌ڵیدا قسه‌بكه‌ن ئه‌ویش له‌باره‌ی قوتابخانه و پۆل و وانه‌كانییه‌وه, له به‌رامبه‌ر قسه‌كانیدا نابێت كه‌مترخه‌ممییان پێوه دیاربێت و پێویسته گوێگرێكی باشبێن.\n6- په‌یوه‌ندی له‌گه‌ڵ ده‌وروبه‌ردا هونه‌رێكه كه ده‌بێت هه‌موو مرۆڤێك فێریبێت به تایبه‌تی منداڵان له سه‌ره‌تاوه ده‌بێت فێری ئه‌م هونه‌ره‌بن, یه‌كێك له جۆره‌كانی په‌یوه‌ندیكردن, په‌یوه‌ندیكردنه له ڕێگه‌ی گفتوگۆوه.\n7- ئاگامان له وانه‌كانی بێت و سه‌رپه‌رشتی نوسینه‌كانی بكه‌ین, به‌ڵام هه‌رگیز بۆی نه‌نوسینه‌وه, به‌ڵكو داوای لێبكه‌ین به ووردی دووباره بیخوێنێته‌وه.\n8- نابێت منداڵان له‌گه‌ڵ یه‌كتردا به‌راوردبكه‌ین. چونكه خاوه‌نی توانایی و لێهاتوویی جیاوازن . ئه‌گه‌ر له ماڵێكدا منداڵێك سه‌ركه‌وتنی باشی به‌ده‌ستهێنا, نابێت سه‌رزه‌نشتی منداڵه‌كانی تر بكرێت و بیانكه‌ین به (پله دوو ) ئه‌م كاره زیان به كه‌سایه‌تیان ده‌گه‌یه‌نێت و بڕوا به خۆبوونیان لێده‌سێنێته‌وه.\n9- ئه‌گه‌ر منداڵه‌كه‌تان بیروهۆشێكی فراوانی هه‌یه. به‌رده‌وام له به‌رده‌میدا و له‌به‌رده‌م خه‌ڵكیدا ئه‌م باسه مه‌هێنه‌سه‌رزمان و دووباره‌یمه‌كه‌نه‌وه. چونكه ئه‌م كاره له‌لایه‌كه‌وه له كارو چالاكی و جموجۆڵی ڕۆژانه‌ی دووریده‌خاته‌وه و له‌لایه‌كی تره‌وه له خۆڕازیبوون له ده‌روونیدا گه‌شه‌ده‌كات .\n10- ئه‌گه‌ر منداڵه‌كانتان له ڕووی خوێندنه‌وه تواناو لێهاتووی كه‌مه یاخود حه‌زی كه‌می به خوێندن هه‌یه هه‌رگیز به‌بێ عه‌قڵ و نه‌زان و ته‌مبه‌ڵ بانگی مه‌كه‌ن. به‌كارهێنانی ئه‌م ناو و ناتۆرانه سه‌ره‌ڕای كاریگه‌ری له‌سه‌ر خووڕه‌وشتی, وایلێده‌كات كه كه‌سێكی ته‌مبه‌ڵ و نه‌زان ده‌ربچێت, منداڵێك كه ئه‌وها ڕاهێنرا, توانای جوڵه و كاروچالاكی له‌ده‌ستده‌دات و تووشی حاڵه‌تی نادروستی ده‌كات.


نه‌وتی خاوی برێنت به 45،03 دۆلار مامه‌ڵه‌ی پێوه‌ده‌كرێت\nhasan 07/08/2020 - 10:44 بڵاوکراوەتەوە لە ئابووری\nیه‌ك به‌رمیل خاوی برێنت له بازاڕه نێوده‌وڵه‌تییه‌كاندا، به ٤٥ دۆلار و سێ سه‌نت مامه‌ڵه‌ی پێوەدەکرێت.\nدوێنێ نرخی یه‌ك به‌رمیل خاوی برێنت گه‌یشته ٤٥ دۆلار و ٦٣ سه‌نت و رۆژه‌كه‌ی به ٤٥ دۆلار و یەک سه‌نت ته‌واو كرد.\nئه‌مڕۆش له كاتژمێر ٠٩:١٥وە نرخەکەی به به‌راورد به كاتی داخستنی بازاڕ لە دوێنێدا به‌ڕێژه‌ی له‌سه‌دا ٠،٠٦ به‌رزبووەتەوە و به ٤٥ دۆلار و سێ سه‌نت مامه‌ڵه‌ی پێوه دەکرێت.\nلە هەمان کاتدا یه‌ك به‌رمیل خاوی رۆژئاوای تێكساس (WTI) به ٤١ دۆلار و ٩٤ سه‌نت فرۆشرا.\nبێ ئەنجامبوونی گفتوگۆکان لە ئەمریکا لەبارەی پاکێچی هاندان کە بڕیاربوو لە چوارچێوەی بەرەنگاربوونەوەی پەتای ڤایرۆسی کۆرۆنای نوێ (Covid-19) بچێتەبواری جێبەجێکردنەوە و ئامارەکانی بێکاری لە ئەمریکا کە ئاماژەی نەرێنی دەخەنەڕوو، هەروەها نیگەرانییەکان سەبارەت بە شەپۆلی دووەمی پەتای کۆرۆنا کە بەردەوام لە بەرزبوونەوەدایە لەو وڵاتە، کاریگەری لەسەر نرخی نەوت دروست کردووە و هۆکارە بۆ دابەزینی نرخەکەی.\nلە لایەکی دیکەوە لە کاتێکدا قەرزی خێزانی لە ئەمریکا لە چارەکی یەکەمی ئەمساڵدا بە بەراورد لەگەڵ چارەکی پێشووتر ٣٤ ملیار دۆلار کەمی کردووە لە ساڵی ٢٠١٤ەوە تا ئێستا ئەوە یەکەمجارە کەم بکات، بەڵام ئەو قەرزە بەپێی بنەمای ساڵ ٤٠٦ ملیار دۆلار زیادی کردووە.\nهەروەها باس له‌وه ده‌كرێت كه ره‌نگه لەڕووی تەکنیکییەوە خاوی برێنت لەنێوان ٤٥ دۆلار و پێنج سه‌نت بۆ ٤٥ دۆلار و نۆ سه‌نت بەرهەڵستی بنوێنێت و نرخه‌كه‌ی له‌نێوان ٤٤ دۆلار و ٩٤ سه‌نت بۆ ٤٤ دۆلار و ٨٧ سه‌نت بمێنێته‌وه.


ناوەڕۆکى کۆبوونەوەى نێچیرڤان بارزانى و وەزیرى بەرگرى فەڕەنسا\n2020.08.27 - 22:40\nنوسینگەى رۆژنامەوانى سەرۆکى هەرێمى کوردستان راگەیەندراوێکى لەبارەى کۆبوونەوەى نێچیرڤان بارزانى، سەرۆکى هەرێمى کوردستان و فلۆرانس پارلى، وەزیرى بەرگریى فەڕەنسا بڵاوکردەوە و ئاماژە بەوە کراوە لە کۆبوونەوەکەدا وەزیرى بەرگرى فەڕەنسا پشتیوانى خۆى بۆ هەرێمى کوردستان دوپات کردەوە.\nلە راگەیەندراوەکەى نوسینگەى ڕۆژنامەوانى سەرۆکى هەرێمى کوردستاندا ئاماژە بەوە کراوە، لە کۆبوونەوەکەدا دواین پێشهاتەکانى بەرەنگاربوونەوەى تیرۆر و جموجووڵى داعشیان لە عێراق تاوتوێ کرد و جەختیان لە پێویستیى بەردەوامیى ئەرکى هاوپەیمانیى نێودەوڵەتیى دژى داعش و هاوکارى و هەماهەنگیى نێوان پێشمەرگە و سوپاى عێراق بۆ بەرەنگاربوونەوەى تیرۆر و مەترسییەکانى و دڵنیابوون لە بنەبڕکردنى یەکجاریى داعش کردەوە.\nبەگوێرەى راگەیەندراوەکە، لە کۆبوونەوەکەدا نێچیرڤان بارزانى، سوپاسى ڕۆڵى کاریگەرى فەڕەنساى لە تێکشکاندنى داعشدا کرد و ئاماژەى بە ڕۆڵى هێزە فەڕەنسییەکان لە هەرێمى کوردستان کرد بەتایبەتیش مەشق و ڕاهێنانیان بە پێشمەرگە و هاریکاریى بوارى ئەمنى و هەواڵگرى بۆ ڕووبەڕووبوونەوەى تیرۆر، هەروەها پێزانینى هەرێمى کوردستانى بۆ هەموو پشتگیرییەکانى فەڕەنسا لە بوارى سیاسى و یارمەتیى مرۆییدا بۆ ئاوارە و پەنابەران لە کەمپەکانى هەرێمى کوردستان دووپات کردەوە.\nراگەیەندراوەکە رونیدەکاتەوە، لە کۆبوونەوەکەدا وەزیرى بەرگرى فەڕەنسا سوپاس و پێزانینى حکومەتى فەڕەنساى بۆ ڕۆڵى پێشەنگى هەرێمى کوردستان و پێشمەرگە لە تێکشکاندنى تیرۆرستانى داعش و حەواندنەوەى ئاوارە و پەنابەران و پاراستن و بەرگریکردنى لە پێکهاتە ئایینى و نەتەوەییەکان لە هەرێمى کوردستان کرد و جەختى لە بەردەوامیى پشتگیریى وڵاتەکەى بۆ هەرێمى کوردستان کردەوە.\nبەگوێرەى راگەیەندراوەکە، لە کۆبوونەوەکەدا پەیوەندییەکانى هەولێر ـ بەغدا و گفتوگۆى چارەسەرکردنى کێشەکانى نێوانیان له‌سه‌ر بنه‌مای ده‌ستوور، بڵاوبوونەوەى پەتاى ڤایرۆسى کۆرۆنا و لێکەوتەکانى لە عێراق و هەرێمى کوردستان و چۆنیەتیى هاوکاریى فەڕەنسا بۆ عێراق و هەرێمى کوردستان بۆ ڕووبەڕووبوونەوەى پەتاکە، برەودان بە پەیوەندییەکانى هەرێمى کوردستان و فەڕەنسا، دۆخی عێراق و گرنگیی به‌شداریی هه‌موو پێکهاته‌کانی وڵات له پرۆسه‌ی سیاسیدا، دیالۆگی ستراتیژیی عێراق - ئه‌مه‌ریکا و به‌شداریی هه‌رێمی کوردستان تیایدا، په‌یوه‌ندییه‌کانی هه‌رێم و وڵاتانی دراوسێ، دۆخى ناوچەکە بەگشتى و گرنگیى هاوبەشى و کارى پێکەوەیى بۆ پاراستنى ئارامى و سەقامگیرى لە ڕۆژهەڵاتى ناوەڕاست و چەند پرسێکى جێى بایەخى هەردوولا، خرانە بەر باس.\nکازمى بۆ بارزانى: هەرێمى کوردستان بەشێکى سەرەکییە لەعێراق\n2020.09.10 - 15:18


نەتەوە یەکگرتووەکان: زیاتر لە هەزار هاوڵاتی مەدەنی لە ئۆکرانیا کوژراون – لڤین پرێس\nنەتەوە یەکگرتووەکان: زیاتر لە هەزار هاوڵاتی مەدەنی لە ئۆکرانیا کوژراون\nنەتەوەیەکگرتووەکان بڵاوی کردەوە، تا ئێستا ھەزار و ٨١ کەسی مەدەنی لە جەنگی رووسیا-ئۆکرانیا گیانیان لەدەستداوە، ھەزار و ٧٠٧ کەس برینداربوون و سێ ملیۆن و ٧٢٥ ھەزار پەنابەر روویان کردووەتە وڵاتانی دراوسێی ئۆکراینا.\nکۆمیسیۆنی باڵای کاروباری پەنابەران سەربە نەتەوەیەکگرتووەکان (UNHCR)، لە راگەیەندراوێکدا ئاماری قەیرانی پەنابەرانی ئۆکرانیای بڵاو كرده‌وه کە لە سەرچاوەی جۆراوجۆرەوە بەدەستی ھێناوە.\nبەپێی ئامارەکان، لە ٢٤ی شوباتەوە بۆ ٢٤ ئادار سێ ملیۆن و ٧٢٥ ھەزار و ٨٠٦ پەنابەر لە ئۆکرانیاوە روویان کردووەتە وڵاتانی دراوسێی ئەو وڵاتە کە زیاتر لە نیوەی ئەو ژمارەیە پەنایان بۆ پۆڵەندا بردووە.\nئەوەش ئاشکراکراوە کە زۆرینەی ئۆکرانییەکان پەنایان بردووەتە بەر وڵاتانی دراوسێی وەکو پۆڵەندا بە (دوو ملیۆن و ٢٠٦ ھەزار و ١١٩) پەنابەر، رۆمانیا (٥٧٢ ھەزار و ٧٤٥) پەنابەر و مۆڵدۆڤا (٣٧٦ ھەزار و ٧٤٨) پەنابەر. ھاوکات لە ٢١-٢٣ی شوبات ١١٣ ھەزار کەس لە ناوچەکانی دۆنێتسک و لوھانسکه‌وه چوونەتە ناو خاکی رووسیا.\nئەوەش دەزانرێت کە سەدان ھەزار لەو پەنابەرانەی لە ئۆکرانیاوە پەنایان بۆ وڵاتانی دراوسێ بردووە، لەوێوە بەرەو وڵاتانی دیکەی ئەورووپا رۆیشتوون.\nلەلایەکی دیکەوە لەو راگەیەندراوەی کە لە کۆمیسیۆنی باڵای مافەکانی مرۆڤ سەربە نەتەوەیەکگرتووەکانەوە (OHCHR) بڵاوکراوەتەوە، ئاماژە بەوە کراوە کە لە سەرەتای دەستپێکردنی جەنگی نێوان رووسیا-ئۆکرایناوە تا ئێستا لانیکەم ھەزار و ٨١ کەسی مەدەنی گیانیان لەدەستداوە و ھەزار و ٧٠٧ کەسی دیکەش برینداربوون.\nکەجەکە: پارتی و تورکیا ئامادەکاری دەکەن بۆ هێرشکردنە سەرمان\nرەوشی کەش و هەوای ئەمڕۆ و سبەینێ ڕاگەیەندرا


<< < مەرقۆس 9 > >>\n١ ئینجا پێی فەرموون: «ڕاستیتان پێ دەڵێم: هەندێک لەوانەی لێرە ڕاوەستاون، مردن ناچێژن هەتا شانشینی خودا نەبینن بە هێزەوە دێتەوە.»\n٢ دوای شەش ڕۆژ، عیسا پەترۆس و یاقوب و یۆحەنای لەگەڵ خۆی برد، بە تەنها بردنییە سەر چیایەکی بەرز، لەپێشیان شێوەی گۆڕا. ٣ جلەکانی بووە سپییەکی بریسکەدار، سپیتر لەوەی کە هەرکەسێک لە جیهاندا بتوانێت بیکات. ٤ ئینجا ئەلیاس و موسایان بۆ دەرکەوت، لەگەڵ عیسادا کەوتنە گفتوگۆ.\n٥ پەترۆسیش بە عیسای گوت: «ڕابی، پێمان باشە لێرە بین، با سێ کەپر دروستبکەین، یەکێک بۆ تۆ، یەکێک بۆ موسا، یەکێکیش بۆ ئەلیاس.» ٦ نەیدەزانی چی دەڵێت، چونکە تۆقیبوون. ٧ هەورێکیش هات و سێبەری بەسەریاندا کرد، دەنگێک لە هەورەکەوە هات: «ئەمە کوڕی خۆشەویستمە، گوێی لێ بگرن!»\n٨ کاتێک لەناکاو سەیری دەوروپشتیان کرد، لە عیسا زیاتر کەسیان لەگەڵ خۆیان نەبینی.\n٩ کاتێک لە چیاکە دەهاتنە خوارەوە، عیسا فەرمانی پێدان ئەمەی بینیتان بە کەسی مەڵێن، هەتا کوڕی مرۆڤ لەناو مردووان هەڵدەستێتەوە. ١٠ ئەوانیش بابەتەکەیان بۆ خۆیان هێشتەوە و گفتوگۆیان بوو: «هەستانەوە لەنێو مردووان چییە؟»\n١١ پرسیاریان لێکرد: «بۆچی مامۆستایانی تەورات دەڵێن: ”دەبێت یەکەم جار ئەلیاس بێت“؟»\n١٢ عیسا وەڵامی دانەوە: «ڕاستە، ئەلیاس دێت و هەموو شتێک ڕێک دەخاتەوە. ئەی چۆن دەربارەی کوڕی مرۆڤ نووسراوە کە دەبێت زۆر ئازار بچێژێت و سووکایەتیی پێ بکرێت؟ ١٣ بەڵام پێتان دەڵێم، ئەلیاس هات و چییان ویست پێیان کرد، هەروەک ئەوەی لەبارەی ئەوەوە نووسراوە.»\n١٤ کاتێک گەیشتنە لای قوتابییەکان، خەڵکێکی زۆریان لە دەوروپشتیان بینی و مامۆستایانی تەوراتیش دەمەقاڵێیان لەگەڵ دەکردن. ١٥ کە هەموو خەڵکەکە عیسایان بینی یەکسەر سەرسام بوون، ڕایانکرد و سڵاویان لێکرد.\n١٦ عیسا لێی پرسین: «لەبارەی چی دەمەقاڵێیان لەگەڵ دەکەن؟»\n١٧ یەکێک لە خەڵکەکە وەڵامی دایەوە: «مامۆستا، کوڕەکەم هێناوەتە لات، ڕۆحێکی لاڵی هەیە. ١٨ لەکوێ بیگرێت، بە زەویدا دەدات، دەمی کەف دەکات و ددانەکانی جیڕدەکاتەوە و ڕەق دەبێت. داوام لە قوتابییەکانت کرد دەریبکەن، بەڵام نەیانتوانی.»\n١٩ عیسا وەڵامی دانەوە: «ئەی نەوەی بێباوەڕ، هەتا کەی لەگەڵتان بم؟ هەتا کەی بەرگەتان بگرم؟ منداڵەکە بهێننە لام.»\n٢٠ ئەوانیش هێنایانە لای. کە ڕۆحە پیسەکە عیسای بینی، دەستبەجێ منداڵەکە فێی لێهات و کەوتە سەر زەوی، دەگەوزی و کەف لە دەمیەوە دەهات.\n٢١ عیسا لە باوکی منداڵەکەی پرسی: «لە کەیەوە وای لێهاتووە؟»\nگوتی: «لە منداڵییەوە. ٢٢ زۆر جاریش خستوویەتییە ناو ئاگر و ناو ئاوەوە تاکو لەناوی ببات. ئەگەر دەتوانیت شتێک بکەیت، بەزەییت پێمان بێتەوە و یارمەتیمان بدە.»\n٢٣ عیسا پێی فەرموو: «”ئەگەر دەتوانیت“؟ ئەوەی باوەڕ بهێنێت هەموو شتێکی بۆ دەبێت.»\n٢٤ یەکسەر باوکی منداڵەکە هاواری کرد: «باوەڕم هەیە، یارمەتی بێباوەڕیم بدە!»\n٢٥ عیسا کە بینی خەڵکەکە ڕاکەڕاکەیانە، لە ڕۆحە پیسەکەی ڕاخوڕی: «ئەی ڕۆحی کەڕولاڵ، فەرمانت پێ دەکەم، لێی وەرە دەرەوە و نەچیتەوە ناوی!»\n٢٦ ئینجا ڕۆحە پیسەکە هاواری کرد و بە توندی فێی لێهێنا و لێی هاتە دەرەوە. کوڕەکە وەک مردووی لێ هات، تەنانەت زۆر کەس گوتیان: «مرد.» ٢٧ بەڵام عیسا دەستی گرت و هەڵیستاندەوە، ئەویش ڕاوەستا.\n٢٨ عیسا چووەوە ماڵ، قوتابییەکانی بە تەنها لێیان پرسی: «بۆچی ئێمە نەمانتوانی دەریبکەین؟»\n٢٩ پێی فەرموون: «ئەم جۆرە بە نوێژ نەبێت دەرناکرێت.»\n٣٠ لەوێ ڕۆیشتن و بە جەلیلدا تێپەڕین، عیساش نەیویست کەس بزانێت، ٣١ چونکە قوتابییەکانی فێردەکرد و پێی دەفەرموون: «کوڕی مرۆڤ دەدرێتە دەست خەڵک و دەیکوژن، دوای کوشتنی بە سێ ڕۆژ هەڵدەستێتەوە.» ٣٢ بەڵام ئەوان لە قسەکە تێنەگەیشتن و ترسان لێی بپرسن.\n٣٣ ئینجا هاتنە کەفەرناحوم. کە گەیشتە ماڵەوە، لێی پرسین: «لە ڕێگا گفتوگۆی چیتان دەکرد؟» ٣٤ بەڵام ئەوان بێدەنگ بوون، چونکە لە ڕێگا مشتومڕیان لەگەڵ یەکتر کرد کە کامیان پایەبەرزترە.\n٣٥ عیسا دانیشت و دوازدە قوتابییەکەی بانگکرد، پێی فەرموون: «ئەگەر یەکێک ویستی یەکەم بێت، با لەدوای هەمووان و خزمەتکاری هەمووان بێت.»\n٣٦ ئینجا منداڵێکی هێنا و لەناوەڕاستیاندا ڕایگرت، گرتییە باوەشی و پێی فەرموون: ٣٧ «ئەوەی بە ناوی منەوە پێشوازی لە یەکێک لەم منداڵانە بکات، پێشوازی لە من دەکات، ئەوەی پێشوازیم لێ بکات، پێشوازی لە من ناکات، بەڵکو لەوەی ناردوومی.»\n٣٨ یۆحەنا پێی گوت: «مامۆستا، یەکێکمان بینی بە ناوی تۆوە ڕۆحی پیسی دەردەکرد، ئێمەش ڕێمان لێ گرت، چونکە دوامان ناکەوێت.»\n٣٩ عیسا فەرمووی: «ڕێی لێ مەگرن، کەس نییە بە ناوی منەوە پەرجوو بکات و بتوانێت لەدوای ماوەیەکی کورت بە خراپە باسم بکات، ٤٠ چونکە ئەوەی دژمان نییە لەگەڵمانە. ٤١ ئەوەی بە ناوی منەوە جامێک ئاوی پێدان، لەبەر ئەوەی هی مەسیحن، ڕاستیتان پێ دەڵێم پاداشتی ون نابێت.\n٤٢ «ئەوەی ببێتە کۆسپ بۆ یەکێک لەم بچووکانەی کە باوەڕیان بە من هەیە، باشترە بۆی بەرداشێکی گەورە بە ملیەوە هەڵبواسرێت و فڕێبدرێتە دەریاوە. ٤٣ ئەگەر دەستت بۆت بووە کۆسپ، بیبڕەوە. بۆ تۆ باشترە بێ دەست بچیتە ناو ژیانەوە لەوەی دوو دەستت هەبێت و بچیتە دۆزەخ، ناو ئاگرێک کە کوژانەوەی بۆ نییە. ⌟ ٤٤ لەوێ کرمەکانیان نامرێت و ئاگرەکە ناکوژێتەوە.⌞ ٤٥ ئەگەر پێت بۆت بووە کۆسپ، بیبڕەوە. بۆ تۆ باشترە بێ پێ بچیتە ناو ژیانەوە لەوەی دوو پێت هەبێت و فڕێبدرێیتە ناو دۆزەخ. ⌟ ٤٦ لەوێ کرمەکانیان نامرن و ئاگرەکە ناکوژێتەوە.⌞ ٤٧ ئەگەر چاوت بۆت بووە کۆسپ، دەریبهێنە. بۆ تۆ باشترە بە یەک چاو بچیتە ناو شانشینی خوداوە لەوەی دوو چاوت هەبێت و فڕێبدرێیتە ناو دۆزەخ.\n٤٨ «[لەوێ کرمەکانیان نامرن و\n٤٩ هەموو کەسێک بە ئاگر سوێر دەکرێت.\n٥٠ «خوێ باشە، بەڵام ئەگەر خوێ سوێرییەکەی نەما، بە چی سوێری دەکەنەوە؟ با خوێتان تێدابێت و لەگەڵ یەکتری لە ئاشتیدا بن.»


:: PM:01:22:15/06/2019 \nبه‌گوێره‌ى ئه‌و زانیارییانه‌ى له ماڵپه‌ڕى كه‌ناڵى جه‌زیره و ئاژانسى رۆیته‌رز بڵاو كراونه‌ته‌وه، ئه‌مه‌ریكا گفتوگۆ له‌گه‌ڵ هاوپه‌یمانى كه‌نداو ده‌كات له‌باره‌ی چۆنیه‌تى پاراستنى كه‌شتیوانى له ده‌ریاى كه‌نداو، رۆیته‌رز باسى له‌وه كراوه یه‌كێك له سیناریۆكانى ئه‌مه‌ریكا له‌گه‌ڵ تواناى به‌رگرى وڵاتانى كه‌نداو یه‌ك ناگرێته‌وه.\nئه‌مڕۆ ماڵپه‌ڕى جه‌زیره له راپۆرتێكدا باس له‌و سیناریۆیانه ده‌كات كه بۆ پاراستنى كه‌شتیوانى ده‌ریاى عومان، ئه‌گه‌رى ئه‌وه‌ى هه‌یه ئه‌مه‌ریكا جێبه‌جێیان بكات. ماڵپه‌ڕه‌كه له به‌شێك له زانیارییه‌كانى پشتى به ئاژانسى رۆیته‌رز به‌ستووه.\nله‌وانه ئاژانسى رۆیته‌رز زانیارى ئه‌وه‌ى له به‌رپرسانى ئه‌مه‌ریكا وه‌رگرتووه كه ویلایه‌ته یه‌كگرتووه‌كانى ئه‌مه‌ریكا له‌گه‌ڵ هاوپه‌یمانانى تاوتوێى كۆمه‌ڵێك بژارده ده‌كه‌ن له‌باره‌ی چۆنیه‌تى پاراستنى كه‌شتیوانى نێوده‌وڵه‌تى له كه‌نداو، ئه‌مه‌یش دواى ئه‌و هێرشه دێت كه رۆژى پێنجشه‌مى رابردوو كرایه سه‌ر دوو كه‌شتى بارهه‌ڵگر.\nچه‌ند سه‌رچاوه‌یه‌كى به‌رپرس و شاره‌زایان بۆ ئاژانسه‌كه باسیان له‌وه كردووه ئه‌مه‌ریكا و هاوپه‌یمانى ناچارى ئه‌وه ده‌بن چه‌ند یه‌كه‌یه‌كى ئاسایش ته‌رخان بكه‌ن بۆ پاراستنى كه‌شتییه بازرگانییه‌كان، بۆ ئه‌وه‌ى چیتر كه‌شتییه‌كان رووبه‌ڕووى هێرش نه‌بنه‌وه.\nبه‌ڵام ئه‌گه‌ر ئه‌م یه‌كانه‌یش ئاماده كران بۆ پاسه‌وانى كه‌شتییه‌كان، ئه‌وا به‌كارهێنانى توانای ده‌ریاى و ئاسمانى وڵاتانى كه‌نداو و ته‌نانه‌ت هه‌ندێك له وڵاتانى رۆژئاوایش كه پاراستنى ته‌ناهى كه‌شتیوانى نێوده‌وڵه‌تى له ئه‌ستۆ ده‌گرن، سنوورداره و له‌گه‌ڵ ئه‌م ته‌كنیكه جه‌نگییانه‌ى یه‌ك ناگرێته‌وه كه له هێرشه‌كانى ئه‌مدواییه به‌كار هاتوون، یه‌كێك له‌و ته‌كنیكانه‌یش مینى ده‌ریایه.\nله‌ماوه‌ى سى رۆژى رابردوودا له دوو هێرشى جیاواز له نزیك گه‌رووى هورمز شه‌ش كه‌شتى ده‌ریاى تێكشكێنران، ویلایه‌ته یه‌كگرتووه‌كانى ئه‌مه‌ریكا و سعوودیه ئێران تۆمه‌تبار ده‌كه‌ن و ئه‌م وڵاته‌یش تۆمه‌ته‌كان ره‌ت ده‌كاته‌وه.\nوه‌ك به‌رپرسانى ئه‌مه‌ریكا ئاماژه‌ى بۆ ده‌كه‌ن ئه‌م دووو رووداوه دوایین هێرش نییه، له‌وانه به‌رپرسێكى ئه‌مه‌ریكى كه ناوى ئاشكرا نه‌كراوه ده‌ڵێ، "پێم وایه ئه‌وه كۆتایى پێ نه‌هاتووه". ئه‌مه‌یش ئاماژه‌یه‌كه بۆ ئه‌گه‌رى دووباره‌بوونه‌وه‌ى ئه‌م هێرشانه له كه‌نداو.\nسێ سه‌رچاوه له وڵاتانى كه‌نداو باس له چه‌ند بژارده‌یه‌كى سنووردار ده‌كه‌ن، یه‌كێك له‌و بژاردانه ئه‌وه‌یه سیستمى یاوه‌رى پاسه‌وانى پێڕه‌و بكرێت كه له میانه‌ى جه‌نگى نێوان عێراق و ئێران له سه‌ده‌ى رابردوو له كه‌نداو جێبه‌جێ كراوه، یه‌كێكى تر ئه‌وه‌یه رێساى پێكدادانى نوێ جێبه‌جێ بكرێت، یانیش پرۆسه‌ى لابردنى مینه‌كان ئه‌نجام بدرێت.\nیه‌كێك له سه‌رچاوه‌كانى كه‌نداو له‌باره‌ى ئه‌و سیناریۆیانه ده‌ڵێ، "ئه‌مه‌ریكییه‌كان و كه‌سانى تریش قسه له‌سه‌ر ئه‌وه ده‌كه‌ن پێویسته بارى ته‌ناهى له ناو ئاراسته‌ى رۆیشتنى بارهه‌ڵگره‌كان به‌هێز بكرێت، ئه‌مه وه‌ك هه‌نگاوى یه‌كه‌م، دواتریش تواناى ئه‌وه به كه‌شتییه‌كان دروست بكرێت له كاتى نزیكبوونه‌وه‌ى به‌له‌مه هێرشبه‌ره‌كان بتوانن به په‌له هێرشیان بكه‌نه سه‌ر، ئه‌مه‌یش رێساكانى پێكدادانه".\nله به‌شێكى ترى قسه‌كانى ئه‌م سه‌رچاوه‌یه ده‌ڵێ، "هه‌ندێك لایه‌نى تر هه‌ن پێیان وایه ناردنى كه‌شتی پاسه‌وانى بۆ قۆناغى ئێسته پرۆسه‌یه‌كى هێواشه".\nكه‌چى سه‌رچاوه‌یه‌كى تر كه لێدوانه‌كه‌ى له ماڵپه‌ڕى كه‌ناڵى جه‌زیره بڵاو كراوه‌ته‌وه و ده‌ڵێ، "ناردنى كه‌شتى پاسه‌وانى بۆ كه‌شتییه بارهه‌ڵگره‌كان له لایه‌ن ئه‌مه‌ریكا و هاوپه‌یمانى پێویستى به تاوتوێكردن هه‌یه، بۆ ئه‌وه‌ى كه‌ڵكى بزانرێ، چونكه رێڕه‌وى ئاوى له ناوچه‌كه ته‌سكه، له‌وانه‌یه ئه‌م هه‌نگاوه‌ش گرژی زیاترى لێ بكه‌وێته‌وه".\nبۆ سه‌لماندنى ئه‌و قسه‌یه‌یش ماڵپه‌ڕى جه‌زیره ئه‌وه‌ى به‌بیر خوێنه‌رانى ده‌هێنێته‌وه گه‌رووى هورمز پانییه‌كه‌ى 33 كیلۆمه‌تره و له هه‌ندێك شوێنیش ده‌گات به ته‌نیا سێ كلیۆمه‌تر .\nریچارد ریف سه‌رۆكى جێبه‌جێكارى گرووپى ئۆكسفۆرد بۆ توێژینه‌وه، پێی وایه پرۆسه‌ى پاراستنى كه‌شتیوانى له ده‌ریا وه‌ك ئه‌وه ئه‌سته‌مه وه‌ك خۆپاراستن له دژى ئه‌و هێرشه‌ى به بۆمبى ده‌ستكرد ئه‌نجام ده‌درێت، یان هێرشانه‌ى خۆكوژێك له دژى گرووپێكى سه‌ربازى ئه‌نجامى ده‌دات.\nجۆن هامه‌ریش كه به‌ڕێوه‌به‌رى به‌شى ته‌ناهى و ته‌نگژه‌كان له كۆمه‌ڵى كه‌شتییه نه‌رویجییه‌كان ده‌ڵێ، "له ناوچه‌كه ئه‌سته‌مه كه‌شتییه‌كان بتوانن به‌ره‌نگارى هێرشه‌كانی به‌رده‌میان ببنه‌وه".\nهه‌ندێك له شاره‌زاییان وا به چاكتر ده‌زانن له‌ڕووى سیاسییه‌وه ئه‌م گرژییه چاره‌سه‌ر بكرێت، بۆ ئه‌مه‌یش ده‌بێت ئه‌مه‌ریكا گوشاره‌كانى له‌سه‌ر ئێران كه‌م بكاته‌وه، له‌وانه ریاز قه‌هوه‌چى سه‌رۆكى دامه‌زراوه‌ى رۆژهه‌ڵاتى ناوه‌ڕاست بۆ شرۆڤه‌كاریى سه‌ربازى باسى له‌وه كردووه هیچ كه‌سێك نایه‌وێ به ته‌نیا بكه‌وێته شه‌ڕ له‌گه‌ڵ ئێران، بۆیه ئه‌گه‌ر شه‌ڕ روو بدات، ئه‌وا له‌سه‌ر ئاستى نێوده‌وڵه‌تى ده‌بێت.\nدواتریش قه‌هوه‌چى له به‌شێكى ترى قسه‌كانى به‌دوورى نازانێ وڵاتانى ژاپۆن و چین بۆ پاراستنى كه‌شتییه بازرگانییه‌كانیان هێز ره‌وانه‌ى كه‌نداو بكه‌ن.\nیه‌كێك له سه‌رچاوه‌كانى كه‌نداو باسى له‌وه كردووه، ئه‌وه‌ى ئێسته له كه‌نداو روو ده‌دات ململانێیه‌كى كراو و دیار نییه، بۆیه لێره‌دا چه‌ند پرسیارێك دێنه پێشه‌وه كه پرۆسه‌ى پاراستنى كه‌شتیوانى كه‌نداو ئه‌سته‌متر ده‌رده‌خات، ئه‌و سه‌رچاوه‌یه ده‌ڵێ "ئه‌وه‌ى ئێسته روو ده‌دات بابه‌تێكى جیاوازه و ئه‌مه ململانێیه‌كى كراوه نییه، چۆن ئه‌م رێڕه‌وه ئاوییانه بپارێزین، هه‌روه‌ها ده‌بێ تاكه‌ى بپارێزرێن ئه‌مه پرسیارێكى گرنگه".\nئه‌م بابه‌ته 2151 جار خوێنراوه‌ته‌وه


📅 19-05-2018 Rêkewt u Rûdaw\n📅 Katî tomarkrdin May 19 2018 12:00AM\nباکووری کوردستان - دەوڵەتی تورکیا لە گوندی ئەفشێ [ Zortir... 👁] ✖ ✖ 23 14 ✔ 99% ✍ H.B. 19-5-2018 0:00:00\n📝 هەپەگە کوژرانی پێنج سەربازی ڕاگەیاند 19-05-2018 Bellgenamekan\n📅 Katî tomarkrdin May 19 2018 4:54PM\nلەئەنجامی چەند چالاکییەکی گەریلاکانی هەپەگە لە باک [ Zortir... 👁] ✖ ✖ ✖ 0 0 ✔ 95% ✍ H.B. 19-5-2018 16:54:49\n| Katî afrandinî lapere: 8,456 çirke!


کوردیپێدیا - نووسەری نوێ\n📄 نووسەری نوێ | پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کوردیی ناوەڕاست\nکۆمەڵە بەرهەمێکی ئەدەبییە یەکێتیی نووسەرانی کورد - لقی هەولێر دەری دەکرد\nژمارە - 1\nساڵی یەکەم 1972\nدەستەی نووسەران: عیزەددین فەیزی. حەمەکەریم هەورامی. کەریم شارەزا. محەمەد حەسەن مەنگوڕی. عەزیز گەردی. جەمیل رەنجبەر. مەدحەت بێخەو.\nلەم ژمارەیەی نووسەری نوێ دا:\nوتەی ژمارە، عیزەددین فەیزی…… ل3\nئەدەبی کوردی، وتار، محەمەد حەسەن مەنگوڕی….. ل5\nپایز و سروشت، شیعر، مەدحەت بێ خەو…….. ل8\nمنداڵ و پەروەردە و چیڕۆک، لێکۆڵینەوە، عەزیز گەردی…. ل10\nداخوازی، شیعر، سەعدوڵڵا پەرۆش…….. ل21\nلاپەرەی دووەم لە شیعری کلاسیکی کوردیماندا، لێکۆڵینەوە، کەریم شارەزا….. ل24\nجادووگەر، شیعر، پیرباڵ مەحمود….. ل30\nبڵیسەی خاڵ، چیڕۆک، مەغدیدسۆران…… ل32\nسوودانی سوور، شیعر، سامیە مەشخەڵ…… ل35\nگۆشەی زمانەوانی- زمان و کۆمەڵ، وتار، ئەحمەد نەقشبەندی…. ل37\nپشکۆیەک لە ئاسۆی غەمدا، پەخشان، فەرید زامدار…… ل40\nچەند پاشماوەیێک لە ئایینی زەردەشتی یەوە، وتار، عەبدولخالق سەرسام….. ل41\nبڕیارێک لە گەرووی ئاگرا، شیعر، جەمیل رەنجبەر…… ل44\nزارا، چیڕۆک، مەجید ئاسنگەر…… ل46\nبا نیازێک بشکوێ، شیعر، جەلال مەدحەت خۆشناو….. ل52\nهەواڵی ئەدەبی…….. ل54\n2. 👁 فەرید زامدار\n➕ ئەم بابەتە لەلایەن: (هاوڕێ باخەوان)ەوە لە: Aug 11 2012 9:50AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 7 2018 4:45PM باشترکراوە\n📷 فایلی وێنە 1.0.1 46 KB Aug 11 2012 9:50AM هاوڕێ باخەوان


جاكوار، تەكنەلۆژیای هەڵسەنگاندنی دەرونیی شۆفێر بەگەڕ دەخات – ئۆتۆمبێل\nسەرەتاپرۆفایلجاكوار، تەكنەلۆژیای هەڵسەنگاندنی دەرونیی شۆفێر بەگەڕ دەخات\nجاكوار، تەكنەلۆژیای هەڵسەنگاندنی دەرونیی شۆفێر بەگەڕ دەخات\nئۆتۆمبێلجاكوارسلایدەرپرۆفایلرێبەری ئۆتۆمبێلهەواڵ 2019/07/22\nلە بەرواری 2019/07/22 لە 12:15 pm\nكۆمپانیای ” جاكوار لاندرۆڤەر” تەكنەلۆژیایی زیرەكی دەستكرد، لە بەرهەمەكانیدا بە تەواوی پەرە پێ دەدات و دەیەوێت لەو بوارەدا ببێتە بێ ڕكابەر.\nلە نوێترین بەرهەمەكانیدا، بڕیارە “جاكوار” تەكنەلۆژیای هەڵسەنگاندنی دەرونیی شۆفێر بەگەڕ بخات.\nئەم تەكنەلۆجیایە، لە ڕێی كامێرایەكی هەستیاری بایۆمەترییەوە هەڵسەنگاندن بۆ دۆخی دەرونیی شۆفێر دەكات، بە تایبەت لە كاتێكدا كە هەندێك دۆخ بۆ شۆفێر دێتە پێش.\nكامێراكە لە ڕێی ئاماژەكانی ڕوخساری شۆفێرەوە دەزانێت زیادكردنی خێرایی شۆفێر هۆكارەكەی نالەباری دەروونی یان پاڵەپەستۆیە، لەگەڵ دیاریكردنی دۆخی دەرونی شۆفێر، ئۆتۆمبێلەكە خێرایی كەم دەبێتەوە و لە ڕێی ئاماژەی تایبەتەوە هۆشداری بە شۆفێر دەدرێت.\nهەر ئەم كامێرا هەستەوەرە دەتوانێـت ئاستی ماندوویی و بێ تاقەتی شۆفێر و سەرنشینان دیاریی بكات كە لە بەرەنجامی ژینگەی دەرەوە و ناوەوەی ئۆتۆمبێلەكە دێنە بوون بۆ نمونە، تیشكدانەوەی ڕووناكی كاتێك سەرنشینان بێزار دەكات، یان پلەی گەرمی نێو ئۆتۆمبێلەكە هۆكارە بۆ خراپی دۆخی شۆفێر و سەرنشین، یان دەنگی رادیۆ و تەسجیل بێزاركەرە، خۆكردانە ئەو بارانە بە باری ئاسایی لە رێی ئاماژەی روخسارەوە دەگۆِردرێن.\nرینۆ، ئامادەكاری بۆ خستنەر,وی ئۆتۆمبێلە خێزانییەكەی دەكات\nهەولێر: لە ئەنجامی تیژەڕەوی 3 ئۆتۆمبێل پێكیاندادا


09/12/2019 4449 جار خوێندراوه‌ته‌وه\nدیمەشق لەبری ئیدارەیەكی خۆسەری، پڕۆژەی ئیدارەیەكی خۆجێیی پێشكەشی كوردەكانی رۆژئاوا دەكات.\nپرۆژەكە لەكاردانەوەی كردەی سەربازی "كانی ئاشتی" توركیا دژ بە ڕۆژئاوا كوردستانە لە ئۆكتۆبەری ڕابردوو، كە بووە هۆی دابەشبوونی ئەو ناوچانەی هێزەكانی سوریای دیموكرات لەباكووری ڕۆژهەڵاتی سوریا بەسەریدا زاڵبوون.\nبەپێی راپۆرتێك، حكومەتی سوریا پڕۆژەی بەڕێوەبردنێكی خۆجێیی پێشكەشی هێزەكانی ڕۆژئاوای كوردستان كردووە، كە دەتوانن خۆیان ناوچەكانی خۆیان بەڕێوەبەرن.\nڕۆژنامەی وەتەن لەسەر زاری "نەواف ملحم" ی ئەندامێكی ئەنجوومەنی گەلی سوریاوە بڵاویكردەوە، شاندێكی دیمەشق، كە لە پارتە سیاسییەكان و ئەندامانی ئەنجوومەنی گەل پێكهاتوون پرۆژەی ئیدارەیەكی خۆجێییان پێشكەشی كەسایەتی و هێزە دیار و بەرچاوەكان باكووری ڕۆژهەڵاتی سوریا كردووە، كە لە دەستووری ساڵی 2012 سوریادا ئاماژەی پێكراوە، كە بە گوێرەی ئەو بەشەی دەستوور ناوچەكە بەڕێوە ببرێت.\nملحم لەو بارەوە بۆ رۆژنامەكە رایگەیاندووە، ئەو هێزانە نە پڕۆژەكەیان ڕەتكردووەتەوە نە قبوڵیشیان كردووە، بەبێ ئەوەی روونكردنەوەی زیاتر لەو بارەوە بدات.\nلە ئێستادا ئیدارەیەكی خۆسەری لە ڕۆژئاوای كوردستاندا هەیە، كە بە گوێرەی دیفاكتۆ ئۆتۆنۆمییەكی تێدا پەیڕەودەكەن‌و هێزەكانی سوریای دیموكرات بەسەریدا زاڵن، كە زۆرترینیان لە كوردەكانن.\nملحم باسی لەوەش كردووە، ئەو دانیشتنە پێشتر هەماهەنگی بۆ كراوە، وامان بینی هەماهەنگییەكە بایی ئەوەیە چەند بیرۆكەیەكی جێگیری نیشتمانی بەیەكەوە كۆمان بكاتەوە.\nناوبراو ئەوەشی ڕنكردەوە، كە لە گفتوگۆكانی پێشوودا ئەو هێزانە باسی جوداخوازییان نەكردووە، بەڵكو وتوویانە ئەوان سورین و مافی هاووڵاتیبوونیان دەوێت و دەیانەوێت لەسوریا لە ڕوی ماف و ئەركەوە لەگەڵ هاووڵاتییە سورییەكاندا یەكسانبن، وتووشیانە ئەوان داعشیان بەزاندووە و ڕۆژهەڵاتی وڵاتیان لێپاككردوونەوە و لەو پێناوەشدا شەهیدی زۆریان داوە.\nملحم هەروەها وتی: كوردەكان پێشتر پڕۆژەی ئیدارەیەكی خۆسەریان خستووەتە بەردەم سوریا، ئەوانیش دوێنێ ئیدارەیەكی خۆجێیان بۆ پێشنیار كردوون‌و لە ئاكامیشدا هەردوو پڕۆژەكە تاوتوێدەكرێن.\nهەروەها وتیشی: ئەوان و ئێمەش دوو پڕۆژەكەمان نە ڕەتكردوونەوە و نەپێشیان ڕازی بووین، ئێمە ڕێككەوتووین خاڵە ئەرێنییەكانی هەردوو پڕۆژەكە تاوتوێبكەین، ئینجا لەسەر چەند خاڵێك ڕێكبكەوین و بیخەینە بەردەم حكومەتی سوریا.\nهاوكات عەلی مەملوكی سەرۆكی نووسینگەی ئاسایشی نیشتمانی سوریا لەگەڵ چەند ڕیشسپییەكی هۆزە عەرەبییەكانی قامیشلی كۆبووەتەوە بە مەبەستی كاراكردنی ڕۆڵی هۆزەكان لەپاراستنی سنوورەكە پاراستنی ئاسایشی سنورەكان و نەچوونەپاڵ هێزە چەكدارە جۆراوجۆرەكانی سوریا.\nدیمەشق چەندەها جاری دیكەش داوای لەو هێزانە كردووە بێنەپاڵ سوپای سوریاوە، ئەم سەردانەی مەملوك دوای چەند ڕۆژێك لەڕاگەیاندنەكەی هێزەكانی سوریای دیموكرات دێت، كە گەیشتوونە ڕێككەوتنێك لەگەڵ ڕوسیا، بەو پێیەش هێزەكانی ڕوسیا لە عامودا و تەلتەمر و عەین عیسی جێگیر دەبن لەباكووری ڕۆژهەڵاتی سوریا بۆ سەقامگیری ناوچەكە.\nسەرچاووە: ئەحوال توركیا